БМТ Мьянма ҳукуматини шафқатсиз ҳарбий операцияни тўхтатишга чақирди\n13:51 / 11.09.2017\nМьянманинг Ракхайн штатидаги роҳингяларга нисбатан зўравонлик этник тозалаш таърифига тўғри келади. БМТнинг инсон ҳуқуқлари бўйича олий комиссари Зайд Раад Ал-Ҳусайн душанба куни Женевада БМТнинг инсон ҳуқуқлари бўйича кенгашининг 39-сессияси очилишида шундай баёнот билан чиқди. ТАСС агентлиги шу ҳақида маълум қилди.\n"Мьянма инсон ҳуқуқлари соҳасидаги терговчиларни мамлакатга қўйишдан бош тортар экан, ҳозирги вазиятни тўлиқ баҳолаб бўлмайди, бироқ бу вазият китобларда қайд этилган этник тозалаш тушунчасига тўғри келади", - деди у. БМТ олий комиссари ўтган йили "роҳингяларга кенг кўламли ҳужум уюштириш, суд томонидан белгилаб қўйилса, инсониятга қарши жиноят ҳисобланиши мумкин" деган фикрни билдирганини ёдга солди.\nАл-Ҳусайн Мьянма ҳукуматини Ракхайн штатидаги вазиятни гўёки роҳингяларнинг "ўз уйларига ўзлари ўт қўяётгандек" кўрсатишга уринмасликка чақирди. Унинг таъкидлашича, ҳукумат шафқатсиз ҳарбий операцияни тўхтатиши, айбдорларни жазолаши ва БМТ Олий комиссариятининг инсон ҳуқуқлари бўйича бошқармаси вакилларининг мамлакатга киришига йўл қўйиши керак.\nБМТнинг инсон ҳуқуқлари бўйича кенгаши 11 сентябрь куни очилган 36-сессияда Украина, Сурия, Яман, Мьянма, Бурунди, Конго Демократик Республикаси ва яна ўттизтача мамлакатдаги вазиятни кўриб чиқади. Шунингдек мигрантлар, болалар, ногиронлар, туб халқлар ҳуқуқлари, гендер тенгликни таъминлаш каби инсон ҳуқуқларига доир долзарб масалаларга ҳам алоҳида эътибор қаратилади.\nЗайд Раад Ал-Ҳусайн


Бундан бир ой муқаддам Ўзбекисмтон Республикаси Президенти Шавкат Мирзиёев Олий Мажлисга йўллаган мурожаатномасида “коррупция жамиятни емирмоқда. Бу кишандан озод бўлиш чораларини кўришимиз ва ундан озод бўлишимиз керак”.-деган эди.\nҲақиқатдан бугун коррупция мамлакат тараққиётига тўсқинлик қилиб келаётган иллатлардан бири. У жамиятда ўзининг турли қиёфасини кўрсатиб, чирмовуқ сингари атрофни ўраб олишга интилмоқда. Хусусан тиббиёт соҳасини ҳам.\nДавлатимиз раҳбари ўз фаволиятининг илк кунларидан бошлаб соғлиқни сақлаш тизимини тубдан ислоҳ қилиш, аҳолига сифатли тиббий хизматдан тўлақонли фойдаланиш имконини яратишга алоҳида эътибор қаратиб келмоқда.\nСўнгги уч йилда соҳага оид 170 дан ортиқ қонун ҳужжатлари қабул қилинди. Соҳани молиялаштириш ҳажми йил сайин ортиб бормоқда. 2019 йилда тиббиёт соҳасига 12,1 триллион сўм ажаратилган. Жорий йилдаги эътибор ҳам бундан кам эмас.\nМасалан, биргина давлат тиббиёт ташкилотлари ва аҳолини дори воситалари, тиббиёт буюмлари билан таъминлашга ўтган йилга нисбатан 1,3 баробар кўп ёки қарийб 1,5 триллион сўм ажратилмоқда.\nЙиғилишда қайд этилганидек, эътибор давлат даражасида. Ўзгаришлар бор. Тиббий хизмат сифати ҳам яхшиланмоқда. Лекин соғлиқни сақлаш соҳасида кузатилаётган коррупциядан кўз юмиб бўлмайди. Баъзи “шифокор” ларнинг содир этаётган қинғир ишлари тизимда олиб борилаётган хайрли амалларга соя солиб турибди.\nМаълумотларга кўра, 2018-2019 йилларда соғлиқни сақлаш ходимларининг 581 нафари турли жиноятлар содир этиб, жавобгарликка тортилган. Шулардан 114 нафарининг қилган қилмиши коррупцион жиноят ҳисобланади. Хўш, 2020 йил қандай бошланди? Коррупцияни олдини олиш бўйича янгича ёндошувлар юзага келдими?\nСоғлиқни сақлаш вазири депутатларга бугунги ҳолат, бу борада кўрилган ва кўрилаётган амалий чоралар ҳақида ахборот берди.\nАйрим шифокорларга токи қўли тўлгунича пора бермасанг беморга қарамайди. Таъмагирларнинг сони ортиб бормоқда. Танишинг бўлмаса, тақдирингдан кўрасан. Демак, энди бу иллатга қарши курашишга жиддий ёндошишнинг фурсати етди, дейишди йиғилиш иштирокчилари.\nМавзу қизиқ. Шу боис ахборот берувчиларга кўплаб саволллар берилди. Жавоблардан қониқиш ҳосил қилинмади.\nЙиғилишда коррупцияга қарши курашда ҳамкорликни йўлга қўйиш, соҳада электрон хизмат кўрсатиш тизимини жорий этиш ва бу балони тугатиш бўйича бошқа бир қатор таклифлар билдирилди.\nВақт—олий ҳакам. Тиббиётда коррупциянинг илдизини батамом қуритишда эса, фурсатни бой бермаслик зурур.


Интернет қидирув тизими бугун чорак ёшга тўлди - Terabayt.Uz\n25 йил аввал 26 февраль куни Тим Бернерс-Ли томонидан WorldWideWeb – илк интернет қидирув тизими таништирилган эди. Тим Бернерс-Ли кун келиб, бу тизим маълумот олишнинг муҳим манбаига айланишини хаёлига ҳам келтирмаган эди.\nТим Бернерс-Ли интернет тармоғининг ҳам “отаси” бўлиб, илк веб-браузерни NeXT компьютерида синовдан ўтказган. Аввалига WorldWideWeb деб номланган тизимни фойдаланувчилар интернет тармоғи билан адаштирмасликлари учун Nexus деб номлади. Бу тизим ўша давр учун ҳайратланарли бўлган HTML файлларни ўқий олган.\n1992 йилда Финландия ва Калифорнияда яратилган, UNIX операцион тизимига мўлжалланган Erwise ва ViolaWWW қидирув тизимлари илк график ва тасвирни излаш кўникмаси билан бойитилган.\nКейинчалик 1993 йилда навбатдаги – Cello браузери Томас Брус томонидан Microsoft Windows операцион тизими учун яратилди.\nКанзас университети ихтирочилари томонидан университет ҳудудига оид маълумотларни қидиришга мўлжалланган Lynx браузерида фақатгина матн излаш мумкин бўлган.\nУндан кейин яратилган Midas қидирув тизими физиклар учун ўзаро тажриба ва тадқиқотларига оид маълумотларни алмашишларига хизмат қилган.\nMac компанияси учун яратилган Mosaic браузери энг оммалашган илк интернет қидирув тизими бўлган. У суратли матнларни ҳам қидириш қобилиятига эга эди.\nБирин-кетинлик билан WebExplorer, Netscape, 1994 йилда Opera, 1995 йилда бизга бирмунча таниш Internet Explorer, 1996 йилда Arachne, 2001 йилда Galeon, 2003 йилда Safari, 2004 йилда Firefox қидирув тизимлари, 2008 йилда энг кенжа ва оммабоп Chrome браузери яратилди.\n2015 йилдаги маълумотларга қараганда, интернет тармоғи фойдаланувчиларининг 68.0 фоизи халқаро тармоқда маълумот қидирганида Chrome иловасидан фойдаланади. Ундан кейинги ўринларни Internet Explorer, Firefox, Safari ҳамда Opera қидирув тизимлари банд қилиб турибди.\n#Chrome #firefox #Internet Explorer #Opera #Safari #қидирув


Россия Ўзбекистонга божсиз нефть етказиб беришни рад этди\n10:19 / 18.01.2017\nРоссия «Омск-Павлодар-Чимкент-Зафаробод» қувури бўйича нефтни юбориш учун техник имкониятларни топа олмаган. Бу ҳақда «Интерфакс» агентлиги РФ энергетика вазирлиги вакилига асосланган ҳолда хабар қилмоқда.\nРоссия энергетика вазирлиги вакилининг сўзларига кўра, 2016 йил ноябрь ойида Ўзбекистон ҳукумати Россия нефтини нефть қувури орқали экспорт божхона тўловларисиз етказиб беришни ташкил этиш бўйича Россия ҳукуматига мурожаат қилган.\nАгентликка кўра, Ўзбекистон мактубда аниқ ҳажм ҳақида сўз юритмаган.\nРоссия иқтисодий тараққиёт вазирлигининг қайд этишича, Россия Жаҳон савдо ташкилотига аъзо мамлакат сифатида нефть божини бекор қила олмайди. Агар Россия Ўзбекистонга экспорт божларини бекор қилса, у ЖСТга аъзо мамлакатларнинг барчасига бекор қилиши лозим бўлади.\nБундан ташқари, айни вақтда, Россия нефтини «Омск-Павлодар-Чимкент-Зафаробод» йўналиши бўйича қувур транспорти орқали Ўзбекистонга етазиб бериш техник томондан имкони йўқ, деб таъкидлаган Россия энергетика вазирлиги вакили.\nШу билан бирга, «Россия нефть компанияларининг Ўзбекистонга нефть етказиб бериш бўйича аризалари ҳам келиб тушмаган», - дея қўшимча қилган вазирлик вакили.\nSaudi Aramco акционерлик жамиятига айлантирилди


Озарбайжон мухолифати Бокудаги митингда президент Алиев истеъфосини талаб қилди\n13 май 2021, Тошкент вақти: 07:13\nОзарбайжон пойтахтидаги мухолифат митингидан лавҳа, Боку, 2014 йилнинг 12 октябри.\nЯкшанба куни Бокуда озарбайжонлик мухолифатчилар президент Илҳом Алиев истеъфоси ҳамда фуқаролик жамияти фаолларини таъқиб қилишни тўхтатиш талаби билан митинг ўтказдилар. Намойишчилар Озарбайжоннинг Европа Иттифоқи билан яқинлашуви ва сиёсий маҳбуслар озод қилиниши лозимлигидан баҳс этдилар.\nБир неча минг киши иштирок этган акция Озарбайжон мухолиф партияларини бирлаштирган Демократик кучлар миллий кенгаши томонидан уюштирилди.\nРасмийлар рухсати олинган мазкур митинг Боку чеккасидаги стадионда бўлиб ўтди.\nТинч ўтганига қарамай, мухолифатнинг кечаги тадбири, ташкилотчилар фикрича, расмийлар томонидан уюштирилган провокациялардан ҳоли бўлмади. Озодлик радиоси озарбайжон хизматининг хабар қилишича, Бокудаги митингда бир неча киши “Исломий давлат” радикал гуруҳи қора байроғини кўтармоқчи бўлган. Митинг ташкилотчилари полициядан бу одамларни тадбир ўтказилаётган ҳудуддан ташқарига чиқариб юборишни сўраганлар.


OzodDayjest: Хоразмда 12 минг доллар пора олган судья 10 йилга кесилди\n23 феврал 2020, Тошкент вақти: 18:39\nУрганчда 12 минг АҚШ доллари пора талаб қилган судья қамалди.Бош прокурор жиноятларни яшириш ҳолатлари ҳамон учраётганини тан олди. Жорий ҳафтада маҳаллий матбуотмана шулар ҳақида ёзди.\nХоразмда 12 минг доллар пора олган судья 10 йилга кесилди\nФуқаролик ишлари бўйича Урганч туманлараро суди судьяси З.И. порахўрлиги учун маҳкамага тортилди (“Ҳуқуқ”, 9 май).\nУрганчлик М.А. туман ҳокимлиги зиммасига ерга эгалик ҳуқуқини белгилаш мажбуриятини юклаш ҳақида судга даъво аризаси берган. Судья эса вазиятдан фойдаланиб қолишга уриниб, ишни ҳал қилиб бериш эвазига аризачидан 12 минг АҚШ доллари пора талаб қилади.\nҚайд этилишича, адолат пешвоси З.И. талаб қилинган порани олаётганда ушланган.\nТамагир судья суд ва ҳуқуқни муҳофаза қилиш органларида маълум муддатга ишлаш ҳуқуқидан маҳрум этилган ва унга 10 йил озодликдан маҳрум этиш жазоси тайинланган.\nБош прокурор жиноятларни яшириш ҳолатлари ҳамон учраётганини тан олди\nЎзбекистонда жиноятларни ҳисобга олмай яшириш, ҳуқуқни муҳофаза қилиш органлари томонидан инсон ҳуқуқларини бузиш, ор-номус ва қадр-қимматни топташ ҳолатлари ҳамон учрамоқда, деб хабар берди бир қатор матбуот нашрлари.\nУшбу ҳолатни Бош прокурор Отабек Муродов Сенатнинг 3-4 май кунлари ўтган 19-ялпи мажлисидаги ҳисоботида қайд этган.\nТезкор-қидирув ишлари лозим даражада олиб борилмагани натижасида жиноятларнинг 3737 таси (15,7 фоизи) фош этилмаган, қидирувдаги шахсларнинг 8188 нафари (59,5 фоизи) ушланмаган.\nБош прокурор ўз ҳисоботида давлат бошқаруви органлари томонидан фуқароларнинг ҳуқуқларини бузиш ҳолларига чек қўйишга жиддий эътибор қаратиш лозимлигини таъкидлаган.\nБухорода тўрт киши Қрим-Конго касаллигига чалингани аниқланди\nБухоро вилоятида Қрим-Конго касаллигига чалинган 4 нафар бемор рўйхатга олинди. Бу ҳақда матбуот нашрлари орқали Давлат санитария эпидемиология назорати маркази бўлим бошлиғи Фарҳод Қурбонбеков маълум қилган.\nБеморларнинг барчаси чўпонлар бўлиб, чорва молларига қараш пайти ўта хавфли касалликни юқтириб олганлар.\nМасъуллар мазкур касалликни қўзғатувчи каналар ўта чидамли экани, молхона девори тирқишларида ўн йилгача оч ётса ҳам ўлмаслигидан огоҳлантирган.\nЯқинда Чимкент шифохонасида ҳомиладор аёл ва уни даволаган 5 нафар шифокор ана шу хасталикдан вафот этган.\nҚрим-Конго геморрагик иситма касаллиги Африка давлатларида тарқалган Эбола вируси каби ўта хавфли хасталик саналади.\nКасалликнинг авж олишига об-ҳавонинг тез исиб кетиши ва каналар кўпайиши сабаб бўлмоқда.


Жосуслар ўз манзилига етиб бордилар\n24 октябр 2021, Тошкент вақти: 01:10\nАҚШ ҳукумати Россия билан амалга оширилган жосусларни ўзаро алмашиш жараёни муваффақиятли ўтказилганини эълон қилди.\nРасмий Вашингтон жума куни Вена аэропортида Россия фойдасига жосусликда гумон қилиниб ҳибсга олинган 10 шахсни Россияда жосуслик айби билан қамалган 4 маҳбусга алмашди. Россия томонидан авф қилинган қилинган шахслар ўтирган учқич бугун эрта тонгда Вашингтон аэропортига етиб келди. АҚШ томонидан озод қилинган 10 нафар рус досусининг аллақачон Москвага етиб боргани айтилмоқда.\nВашингтонга етиб борган самолёт бортида неча киши бўлгани ҳозирча аниқ эмас. Айрим ахборот агентликларига кўра, Россия томонидан озод қилинган тўрт жосусдан икки нафари Буюк Британияда қолган, икки нафари эса Вашингтонга учиб кетган.\nҲар иккала давлат расмийлари фикрича, расмий Вашингтон ва Москва жосуслар билан юзага чиққан можаронинг шу кунгача яхшиланган ўзаро алоқаларга путур етказмаслигига умид қилмоқдалар.\nАйни пайтда Халқаро Амнистия ташкилоти Россияни Ғарб фойдасига жосуслик қилганликда айбланиб қамалган рус олими Игор Сутягинни мажбуран мамлакат ҳудудидан чиқариб юборганликда айблади.


Президент «Рақамли Тошкент» лойиҳаси билан танишди » Muzlik.uz - O‘zbekiston yangiliklari\n10 март куни, Ўзбекистон президенти Шавкат Мирзиёев «Рақамли Тошкент» лойиҳаси тақдимоти билан танишди, дея хабар қилди давлат раҳбари матбуот хизмати. Тақдимотда рақамли технологияларни жорий қилиш бўйича амалга оширилаётган ишлар ҳақида маълумот берилди. Президент жорий йилда болалар боғчаси, масофавий таълим, шаҳар жамоат транспортлари учун ягона электрон чипта, қурилишни назорат қилиш, электрон тиббиёт картаси каби янги дастурий таъминотлар ишлаб чиқиш ва татбиқ этиш бўйича топшириқлар берди. Масалан, электрон тиббиёт картаси жорий этилса, шифокорларнинг қоғоз тўлдиришга кетадиган вақти анча қисқариб, аҳоли билан ишлаши учун кўпроқ имконият бўлади, дейилади хабарда. "Газета.uz"да реклама Шу мақсадда Тошкент шаҳридаги 15 та ихтисослаштирилган илмий-амалий тиббиёт маркази, 11 та кўп тармоқли тиббиёт маркази ҳамда 62 та поликлиника «Ягона электрон тиббий карта» ва «Электрон поликлиника» ахборот тизимига уланиб, хусусий клиникалар билан интеграция қилинади. Бундай тизим бошқа соҳа ва тармоқларда ҳам татбиқ этилади. Дастурий маҳсулотлар узлуксиз ва самарали ишлаши учун инфратузилма зарурлиги қайд этилар экан, барча давлат муассасаларини юқори тезликда маълумот узатиш тармоғига улаш, замонавий компьютер технологиялари билан таъминлаш вазифаси қўйилди. Аҳоли, айниқса ёшлар орасида рақамли кўникмаларни такомиллаштириш, «Бир миллион дастурчи» лойиҳасини амалга ошириш белгиланган. Бугунги кунда Тошкент шаҳрида 600 дан ортиқ соғлиқни сақлаш, мактабгача таълим муассасалари ва мактаблар юқори тезликдаги интернетга уланган. Аммо ушбу йўналишда қилинаётган ишлар ҳали ҳам етарли эмаслиги кўрсатиб ўтилди. Телекоммуникация инфратузилмаси «рақамли шаҳар» концепциясининг асоси эканлигини ҳисобга олиб, икки йил мобайнида 1,5 мингдан зиёд ижтимоий объектни юқори тезликдаги интернет билан таъминлаш бўйича топшириқ берилди. Давлатимиз раҳбари Тошкент шаҳар ҳокимлиги таркибида таълим, тиббиёт, уй-жой коммунал, транспорт, қурилиш, кадастр ва бошқа йўналишлар бўйича алоҳида лойиҳа офислари ташкил этиш зарурлигига эътибор қаратди. Бундай тузилмаларда дастурчилар ҳар бир соҳа мутахассислари билан биргаликда ўша соҳага мос дастурий таъминот яратади, уларни синовдан ўтказиб, ҳаётга татбиқ этади. Зарур ҳолларда бошқа соҳага тегишли дастур билан боғлиқлигини таъминлайди.\nШавкат Мирзиёев Нукусдаги МТМ ва оилавий поликлиника фаолияти билан танишди\nПрезидент Сергелидаги янги қурилишлар билан танишди


МХХ мусодара қилинган 1400 кг наркотикни ëқиб юборди\n17 май 2021, Тошкент вақти: 00:39\n25 июнь куни ëқиб юборилган наркотиклар.\nМусодара қилинган 1400 кг наркотик ҳукумат топшириғи билан Тошкентдаги ишлаб чиқариш корхоналаридан бирининг домна печкасида ëқиб юборилган.\nМаҳаллий нашрларга кўра¸ жараëнни наркотикларни назоратга олиш давлат комиссияси расмийлари¸ Тошкентдаги БМТ ваколатхонасивакиллари ва журналистлар бевосита кузатган.\nËқилган наркотикларнинг 133 килосини героин¸ 775 килоси қорадори¸ 93 килоси наша¸ 309 килоси марихуана ва қолгани турли наркотик моддалар бўлган.\nРасмий хабарларда 1994 йилдан бери Ўзбекистонга асосан Тожикистон¸ Қирғизистон ҳудуди орқали олиб кирилган54 тонна наркотик модданинг ëқиб юборилгани айтилади.


Бу гал эътиборингизга ҳавола этаётганимиз - афғонча кўфта палов - BBC News O'zbek\nЖаҳонда турли-туман халқлар бўлгани каби, уларнинг миллий ўзликларини намоён қилувчи таомларнинг тури ҳам шунга яраша. Кимдир ўзбекнинг паловига ҳеч нарса етмайди деса, бошқасининг наздида француз таомларининг олдига тушадигани йўқ. Яна таоми бўладими, бутунбошли ошхонаси, ноёбу бетакрорлигини даъво қилиб, инсоният тарихида қолишни истаганларини айтинг. Буёғи хўрандаю ошпазлари қолиб, манаман деган давлат раҳбарлари ҳам баҳсу мадорага бош қўшиб турса. Инглиз ошхонасини ерга уриб, боши балога қолган собиқ француз президенти Жак Ширакми ёки миллий таомларини кўз-кўз қилиб, мамлакати обрўйини оширмоқчи бўлган Малайзиями ва ё ҳуммусни ўзиники қилишга уриниб, Гиннеснинг китобини рекордларга бойитган Фаластину Исроил, буёғини қўяверинг. Яна чаёндан пиширган кабобими, халтадаги палови, куракда пишган гўштию, пишмаган шиллиққурти билан ҳушингизни бошингиздан учирган ошхоналарни айтмайсизми...Хуллас, биргина таомнинг ўзи сиёсату иқтисод қолиб, бир қайнови ичидаги гапларни шууунча қайнатгандан кейин, биз ҳам уларнинг ўзига хосликларига тўхталиб ўтмасак ҳеч бўлмайдигандек. Янги "Жаҳон таомлари" рукнимиз худди ана шу мақсадни кўзда тутади. Дунё халқлари ошхонасининг танқис ва ғаройиб таомлари билан танишмоқчи, осмонга кўтариб мақталган ошхоналарнинг сиру синоатларидан бохабар бўлмоқчи бўлсангиз, рукнимизни кузатиб боришни унутманг.\nРукнимизнинг илк таоми дунёнинг деярли барча қитъасида бирдек танавввул этилувчи, аммо ҳамма кўкрагига уриб, “Энг зўри фақат бизда,” деб даъво қилувчи ПАЛОВдир. Айрим маълумотларга қаралса, палов ҳали Искандар Зулқарнайн даврида бақтрияликлар дастурхонининг шоҳона таоми бўлган. Паловнинг отаси эса, тиббиёт илмининг султони Абу Али Ибн Сино, деган даъволар ҳам йўқ эмас. Пишириш услубига қараб, паловнинг турини айтмайсизми! Номи-чи, номи: “Пилаф”, “Пилафи”, “Гамопилафо”, “Челов”, “Катеҳ”, “Дами”, “Пулов”, “Пилав”, “Палов”, “Бирёний”, “Пайелла”..буёғи кетаверади. Яна миллий ўзига хосликларига қараб, масаллиқларининг бир-биридан фарқланиши-чи. Майиз, нўхат, бодом, писта мағзи, қиёмга ботирилган норинж пўчоғи, беҳи, шолғом, лимон суви,..гўшту гуручга ўзига хос таъм ва кўриниш бериб турса. Шундай экан, ҳамма ўзиники билан керилувчи ҳар бир паловнинг ўзига хосликлари нимада? Бу гал афғонча кўфта паловга тўхталиб ўтамиз:\nАфғонча кўфта палов\n1. 450 грамм гуруч ("Басмати" каби узун навлиси бўлса, янада яхши)\n2. 100 грамм ўсимлик ёғи\n3. 2 дона ўртача катталикдаги бошпиёз\n4. 450 грамм мол ёки қўй гўшти қиймаси\n5. 2 ошқошиқ томат пастаси\n6. 3-4 дона чеснок паллачаси\nТаъбга қараб туз, туйилган кашнич уруғи, мурч ва зира лозим бўлади\n1. Энг аввало, кўфталаримизни тайёрлаб оламиз. Бунинг учун қиймани каттароқ идишга соламиз(аралаштириш осон бўлиши учун). Кейин 3-4 дона чеснок паллагини тозалаб, майда қилиб тўғраймиз ва қийманинг устидан соламиз. Кейин бир дона пиёзни майда кубик шаклида тўғраб, уни ҳам қиймага қўшамиз. Устидан бир чой қошиқ туйилган кашнич уруғи, бир чойқошиқ зира ва бир чойқошиқ туйилган қора мурч соламиз. Истасангиз, бирор хил кўкат туридан, яъни майда тўғралган кашнич ёки укроп ҳам солишингиз мумкин. Кейин қиймани 10 дақиқача яхшилаб мижғиймиз. Зираворларнинг мазасини олиши учун тайёр қиймамизни 5-6 дақиқа дам олдирамиз. Шундан сўнг, каттароқ патнисни енгилгина ёғлаб, кўфталаримизни ясашга ўтамиз. Ҳар гал қўлингизни сувлаб олсангиз, қийма қўлингизга ёпишмайди. Кўфтангиз ҳам силлиқ чиқади. Ўртача катталикда 8-9 тача кўфта ясаб оламиз. Тайёр кўфталарни патнисга териб чиқиб, устини енгилгина мато билан ёпиб, бир четга олиб қўямиз.\n2. Кейин таги кенгроқ қозонга ёғ солиб, бироз қизитамиз ва паррак-паррак қилиб тўғралган пиёзимизни солиб, тўқ қўнғир тусга киргунча қовурамиз. Шундан сўнг, 2 ошқошиқ томат пастасини солиб, яна бироз қовурамиз. Оловни пасайтириб, қозонга қайноқ сув соламиз. Қозондаги соусимиз кўфталаримиздан баланд бўлмаслиги керак. Шунинг учун ҳам қозонга шуни мўлжаллаб сув солганингиз маъқул. Қозондаги соусингиз бир қайнаб чиққач, кўфталарини бир текис қилиб териб чиқамиз. Оловни баландроқ қилиб, қозондаги масаллағимизнинг яна қайнашини кутамиз. Четлари қайнай бошлагач, оловни пасайтириб, қозоннинг қопқоғини сал қия қилиб ёпганча, 40-45 дақиқа шу ҳолича газ устида қолдирамиз.\n3. Бу орада гуручни оқиб турган сув остида эҳтиёт бўлиб бир неча марта ювиб ташлаймиз ва шундан сўнг, 20 дақиқа тузли илиқ сувда ивитиб қўямиз.\n4. Кўфталаримизнинг пишишига 5 дақиқа қолганда, каттароқ қозонга бир ярим литр сув ва бир чой қошиқ туз солиб, қайнатишга қўямиз. Сув қайнай бошлаганда, ивитиб қуйган гуручимизни оқиб турган сув остида бир неча марта ювиб ташлаб, сувини яхшилаб силқитамиз. Кейин сув қайнаб турган қозонга солиб, бор-йўғи 2-3 дақиқа қайнатиб оламиз, бундан ошса, гуручингиз эзилиб кетади. Кейин қозондаги гуручни суви билан бирга остига тоғора қўйилган майда кўзли човлига ағдарамиз. Сувини яхшилаб силқитамиз.\n5. Ўртача катталикдаги алоҳида чўян қозонни олиб, чала пишган ва суви яхшилаб силқиган гуручимизнинг ярмини соламиз. Устидан бошқа қозонда пишиб, тайёр бўлган кўфталарни бирма-бир териб чиқамиз. Кўфталарнинг устидан қолган гуручни солиб, устини текислаймиз. Кўфта пишган соусдан бир станканча (175 грамм) олиб, қозондаги масаллиқ устига айлантириб қуямиз. Устидан ўзингиз ёқтирган зираворлардан ҳам сепишингиз мумкин. Кейин узун дастали ёғоч қошиқ ёрдамида эҳтиёт бўлиб қозондаги масаллиқни енгилгина аралаштириб оламиз.\n6. Шундан сўнг қозоннинг қопқоғини зич қилиб беркитиб, 45 дақиқа паст оловда дамга қўямиз.\n7. Дам егандан сўнг, қозондаги паловимизни чиройли қилиб сузиб олиб, ўзимиз ёқтирган салат билан бирга дастурхонга тортамиз. Ёқимли иштаҳа.


Шольц Россия Федерациясига қарши санкциялар бекор қилиш шартларини чақирди\nСанкцияларни бекор қилиш учун Россия қандай шартни бажариши керак?\n3 May 09:10 Жаҳон\nДУНЁДА КИЕВ МОСКВА РОССИЯ САНКЦИЯЛАР тинчлик шартномаси УКРАИНА Шольц\nГермания канцлери Олаф Шольц Россия Федерациясидан санкциялар бекор қилинадиган шартларни чақирди.\nРоссияга Украинага қарши уруш учун жорий қилинган санксиялар Москва Киев билан тинчлик шартномаси тузмагунча бекор қилинмайди.\n«Украина билан тинчлик шартномасини имзоламай туриб, биз (Россиядан – таҳр.) санкцияларни олиб ташламаймиз», — деди Шолс.\nУнинг сўзларига кўра, Россия президенти Владимир Путин Украина ҳудудини қўлга киритиб, сўнг ҳарбий ҳаракатлар тўхтатилишини эълон қилиб, Ғарб санкцияларининг бекор қилинишини кутишга умид қилганида хато ҳисоблаган.\nБеларус украиналик дипломатлар сонини қисқартирди\n«У (Путин – таҳр.) «Украинадаги бутун» операциясини охиригача ўйлаб кўрмади. Украина бунчалик қаршилик кўрсатади, деб ўйламаганди. У Украина билан келишмагунча санкцияларни бекор қилмаймиз ва бунга эриша олмайди. Бу тинчлик томонидан буюрилган «, деб қўшимча қилди Шольц.\nКанцлер Германия «кўплаб Европа давлатлари каби» Украинани пул, гуманитар ёрдам ва қурол-яроғ етказиб беришда қўллаб-қувватлашда давом этишига ишонтирди.\nАввалроқ, чоршанба куни Европа Иттифоқи расмийлари Украинага қарши уруш бошлагани учун Россия ва Белоруссияни кечириб, олтинчи санкциялар пакетини тасдиқлашга яқин тургани маълум бўлган эди. Унда Россия Федерациясидан нефтга эмбарго қўйиш механизми кўрсатилиши кутилмоқда.\nАҚШ ўз фуқароларини Ўзбекистонни тарк этишга чақирмоқда\nБайден Украина учун Ленд-Лизинг қонунини тасдиқлади


Бўлғуси абитуриентлар учун янги йил таклифи | NORMA.UZ\nЎқув даргоҳларида биринчи ярим йиллик ниҳояламоқда ва мактаб, лицей ёки коллежни битиргандан кейин қаерга ўқишга бориш масаласи янада жиддий тус олмоқда. Тайёрланишга вақт кам қолаяпти, тайёргарлик кўриш эса керак. Буни «Менинг шаҳрим. Таълим» туркумидаги электрон дастурий маҳсулотлар билан бажаринг!\n«Менинг шаҳрим» лойиҳаси «Янги йилга abitur.uz билан» акциясини эълон қилади. 2015 йилнинг 15 декабридан 2016 йилнинг 31 январига қадар Paynet’дан серия рақами харид қилган тақдирда олий ўқув юрти, лицей ёки коллежга ўқишга киришга тайёрланиш учун электрон тестларни жуда ҳамёнбоп нархда сотиб олиш мумкин бўлади!\nАкция фақат дастурий маҳсулотларнинг тўлиқ версияларига татбиқ этилади, айнан:\n- «Менинг шаҳрим. Таълим олий ўқув юртларига кирувчилар учун» (10 та фан);\n- «Менинг шаҳрим. Таълим лицей ва коллежларга кирувчилар учун» (10 та фан);\n- «Менинг шаҳрим. Таълим Россия ОТМга кирувчилар учун» (10 та фан);\n- «Математика» электрон ўқув қўлланмаси.\nPaynet’дан серия рақами харид қилган ҳолда акциянинг амал қилиш даврида сиз 10 минг сўмдан кўп маблағни тежайсиз.\nЭслатиб ўтамизки, электрон тестларга серия рақамини Ўзбекистонинг исталган бурчагидаги ҳар қандай Paynet’дан харид қилиш мумкин. Оператор серия рақамини сотишни рад қилган тақдирда ундан “Хизматлар” бўлимига кириб, Abitur.mg.uz ни танлашни сўранг. Шундан кейин у сиз харид қилишни истаган тестларга эга дастурни танлаши лозим ва тизимнинг ўзи маҳсулотни фаоллаштириш учун серия рақами кўрсатилган чекни шакллантиради.\nЭслатамизки, таркибида электрон тестлар мавжуд дастурнинг (дистрибутив) ўзини http://abitur.uz сайтидан юклаб олиш мумкин.\nЭътибор беринг, электрон тестларнинг тўлиқ комплектини сотиб олганда сиз мутахассисликлар ва ўқув юртлари, янги ўқув йилига қабул квоталари ва ўтиш баллари, касбга йўналтириш бўйича тестлар, таълимга доир норматив ҳужжатлар тарзидаги бонусни қўлга киритасиз.\nЭлектрон тестлар учун битта серия рақами битта компьютерда дастурни фаоллаштириш учун мўлжалланган. Интернет орқали фаоллаштириш кодини қабул қилганда “Маҳсулот турини”, яъни сиз серия рақами сотиб олган дастурни тўғри танлаш муҳим. Маҳсулот турини танлаш қўлда амалга оширилади. Дастурни фаоллаштириш билан муаммо вужудга келса 283-39-34 телефон рақамига қўнғироқ қилинг.


Тошкентда янги жамғарма ташкил этилади\n08:44 / 06.10.2017\nЎзбекистон Республикаси Вазирлар Маҳкамаси 30 сентябрь куни “Тошкент шаҳрини ободонлаштириш ва фаровонлигини ошириш жамғармасини ташкил этиш тўғрисида”ги қарорни чиқарди.\nҲужжат билан Тошкент шаҳар ҳокимлигининг «Тошкент шаҳрини ободонлаштириш ва фаровонлигини ошириш жамғармаси»ни ташкил этиш тўғрисидаги таклифи маъқулланди.\nҚуйидагилар Жамғарманинг даромадларини шакллантириш манбалари этиб ҳисобланади:\nТошкент шаҳар ҳокимлиги ҳамда унинг таъсисчилигида ташкил этилган хўжалик юритувчи субъектларнинг ажратмалари;\nдавлат, чет эл ва халқаро ташкилотлар томонидан ажратиладиган грантлар;\nхалқаро молиявий институтлар ва банклар томонидан ажратиладиган кредитлар;\nЖамғарма маблағларидан фойдаланишнинг асосий йўналишлари этиб қуйидагилар белгиланди:\nТошкент шаҳар инфраструктурасини яхшилаш, ҳудудларни ободонлаштириш ва кўкаламзорлаштириш, маҳаллий ички йўлларни таъмирлаш;\nкўп қаватли турар жойларни умумфойдаланиладиган қисмини таъмирлаш, болалар ва спорт майдончаларини барпо этиш;\nТошкент шаҳрида кенг кўламли бунёдкорлик ишларини амалга оширишда давлат ва жамоат эҳтиёжлари учун ер участкаларининг олиб қўйилиши муносабати билан жисмоний ва юридик шахсларга компенсация тўлаш ва улар учун кўп квартирали уйларни қуриш;\nкам таъминланган ва ёш оилаларга имтиёзли кредитлар олинишида бошланғич бадални қисман ёки тўлиқ қоплаб бериш ҳамда маиший техника воситаларига бўлган бирламчи эҳтиёжни қондириш;\nмаҳалла фуқаролар йиғинлари моддий-техника базасини мустаҳкамлаш, маҳаллалар ҳудудида кутубхоналар ташкил этиш ҳамда бадиий ва бошқа адабиётлар билан бойитиш.\nҚарор билан Тошкент шаҳар ҳокимлигига Ўзбекистон Республикаси Молия вазирлиги билан биргаликда бир ой муддатда Тошкент шаҳрини ободонлаштириш ва фаровонлигини ошириш жамғармасини шакллантириш ҳамда унинг маблағларидан фойдаланиш тартиби тўғрисидаги низомни ишлаб чиқиш ва тасдиқлатиш вазифаси топширилди.\nТошкент жамғарма қарор\nЎзбекистондаги стратегик аҳамиятга эга корхоналар учун харидларнинг алоҳида тартиби ўрнатилмоқда\nТошкентда 6 шахс бир эркакни дўппослади - 2 нафари ушланди, қолган 4 киши қидирилмоқда


Git - Git ни ўрнатиш\n1.5 Иш бошланиши - Git ни ўрнатиш\nGit ни ўрнатиш\nGit ни ишлатишдан аввал уни сиз ўзингизни компьютерингизга ўрнатишингиз керак. Хатто, у ўрнатилган бўлса ҳамки, уни янгилаб олиш учун бу ажойиб баҳона бўлади. Сиз уни йиғилган пакетдан ўрнатишингиз ёки манба очиқ кодини юклаб мустақил равишда компиляция қилишингиз ҳам мумкин.\nУшбу китобда Git нинг 2.0.0 талқини ишлатилади. Китобда кўриб ўтилган кўпгина командалар эски талқинларда ҳам тўғри ишласада айримлари бироз бошқачароқ ишлаши мумкин. Git етарли даражада аввалги талқинларни қўллашга яхши бўлгани учун китобда келтирилган мисоллар 2.0 талқиндан юқорисида тўғри ишлаши керак.\nLinux га ўрнатиш\nАгар сиз Git ни Linux га бинар пакет сифатида ўрнатишни хоҳласангиз, буни онсонгина, сизни дистрибутивингиз пакетлар менеджери орқали қилишингиз мумкин. Агар сизда Fedora бўлса yum дан фойдаланишингиз мумкин:\nАгар сизда Debian асосидаги дистрибутив бўлса масадан Ubuntu бўлса, apt-get ни ишлатиб кўринг:\nҚўшимча имкониятлардан фойдаланиш учун, турли хил Unix тизимларига Git ни ўрнатиш бўйича кўрсатмалар учун http://git-scm.com/download/linux сайтга қаранг\nMac га ўрнатиш\nMac га Git ни ўрнатиш бўйича бир қанча усуллари мавжуд. Энг соддаси — Xcode Command Line Tools ни ўрнатиш. Mavericks (10.9) ва ундан юқори талқинларида оддийгина биринчи бор git ни терминалда ишлатиб бунга эришишингиз мумкин. Агар Git ўрнатилмаган бўлса уни ўрнатиш бўйича таклиф берилади.\nАгар сиз энг охирги ишончли талқинни олишни хоҳласангиз, у ҳолда бинар ўрнатувчидан фойдаланишингиз мумкин. Git ни OS X га ўрнатувчини юклаш имкони қуйидаги манзилдаги сайтда http://git-scm.com/download/mac.\nFigure 7. OS X Git ўрнатувчиси.\nСиз шунингдек Git ни GitHub ни Mac га ўрнатаётган вақтингизда ўрнатишингиз мумкин. Унинг Git график интерфейси командалар сатри дастгоҳини ўрнатиш имконига ҳам эга. GitHub клиентини Mac учун юклаб олишни http://mac.github.com  сайтдан амалга ошириш мумкин..\nWindows га ўрнатиш\nGit ни Windows га ўрнатишнинг ҳам бир қанча усуллари мавжуд. Расмий йиғилган тўпламни Git нинг расмий сайтидан юклаб олиш имкони мавжуд. Фақат http://git-scm.com/download/win мурожаатга ўтинг ва юклаш автоматик тарзда бошланади. Шунга эътибор берингки бу Windows учун Git лойиҳасининг номи (бошқа номи msysGit), қайсики Git ниг ўзидан ажратилгани; у ҳақда маълумот олиш учун қуйидаги сайтга мурожаат қилинг http://msysgit.github.io/.\nGit ни ўрнатишни иккинчи содда усули — Windows учун GitHub ни ўрнатиш. Унинг ўрнатувчиси ўзида Git нинг командалар сатри дастгоҳи ва GUI сини ташкил қилади. У шунингдек Powershell билан ҳам тўғри ишлайди, рўйҳатга олинган маълумотларини сақлаш имконини ва CRLF ни тўғри созлашни ҳам аниқ яратиб беради. Ушбу нарсалар билан бироз кейинроқ танишасиз, бу ерда улар сиз учун зарур эканлигини белгилаб қўямиз. Сиз GitHub ни Windows учун http://windows.github.com сайтдан юклашингиз мумкин.\nКўпчилик Git ни манбадан ўрнатишни афзал деб билишади. Сабаби бундай услуб энг охирги талқинни олиш имконини беради. Одатда бинар ўрнатувчилар бироз орқада қолиб юришади, бироқ охирги кунларда уларнинг фарқлари деярли қолмаябди.\nАгар сиз ҳақиқатдан ҳам Git ни манбадан ўрнатишни хоҳласангиз сизда у боғлиқ бўлган қуйидаги кутубхоналар ўрнатилган бўлиши керак: curl, zlib, openssl, expat, ва libiconv. Масалан, агар сизни тизимингизда yum (масалан, Fedora) ёки apt-get (масалан, Debian га асосланган тизимлар) ишлатилаётган бўлса сиз Git ни компиляция қилиб бинар файлларни тўплашингиз ва ўрнатишингиз учун зарур бўлган барча боғлиқликларни қуйидаги командалар ёрдамида ўрнатишингиз мумкин:\nТурли хил форматдаги (doc, html, info) қўлланмаларни тўплаш учун қуйидаги боғлиқликлар керак бўлади:\n$ yum install asciidoc xmlto docbook2x\n$ apt-get install asciidoc xmlto docbook2x\nАгар сизда зарур боғлиқликлар мавжуд бўлса сиз ишни давом эттириб энг янги манба архивини қуйидаги жойдан олишингиз мумкин бўлади. Kernel.org сайти https://www.kernel.org/pub/software/scm/git, ёки унинг ойнаси бўлмиш GitHub сайтидан https://github.com/git/git/releases. Албатта GitHub дан юклаш бир мунча онсон, бироқ агар сиз нима кўчираётганингизни текширмоқчи бўлсангиз kernel.org саҳифасида релизлар имзоларига эга.\nСўнгра, компиляция қилинг ва ўрнатинг:\nБундан кейин сиз Git ни Git ни янгилаш хизматчиси ёрдамида олишингиз мумкин бўлади:


АҚШДА КУБАДАН УЧИБ КЕЛГАН BOEING 737 ДАРЁГА ҚУЛАДИ - AUZ.UZ\nАҚШДА КУБАДАН УЧИБ КЕЛГАН BOEING 737 ДАРЁГА ҚУЛАДИ\nФлоридада Гуантанамодан учиб келган Boeing 737 самолёти қўниш чоғида учиш-қўниш майдонидан чиқиб кетиб, дарёга қулади. Бу ҳақда Жексонвиллдаги ҳарбий-денгиз базаси вакиллари маълум қилди, дея хабар беради «РИА Новости».\nMiami Air компаниясига тегишли лайнер Кубададан Флоридага йўл олганди. Ҳаво кемаси АҚШнинг Гуантанамодаги базасидан ҳарбий хизматчилар, уларнинг оила аъзолари, шунингдек, базага ташриф буюрувчиларни Флоридага ва яна қайта Гуантанамога ташийди.\nСамолёт бортида 143 киши — 136 нафар йўловчи ва 7 нафар экипаж аъзоси бўлгани билдирилмоқда. Улардан 21 нафари енгил жароҳатлар билан касалхонага етказилди.


ЖАҲОН 06.02.2020 00:10\t899\nХитойлик офтальмолог шифокор Ли Вэньлян 2019 йилнинг 30 декабр санасида илк бора ўзи ишлайдиган Ухандаги марказий касалхонага мурожаат қилган беморлардан бирида ғалати ва юқумли вирус аломатларини сезиб қолади ва буни тезда хамкасблари ҳамда касалхона маъмуриятига етказишга қарор қилади. Аввалига у бу вирусни пневмониянинг одатий кўринишига ўхшатади. Бу турдаги касаллик 2000 йилларда Хитой ва бир қатор давлатларда қайд этилган эди.\n-Пневмониянинг бу турининг 7 хил усули бор-, деб ёзган шифокор “WeChat” ижтимоий тармоғида. Бу ерда у ўзининг тиббиёт институтидаги курсдошлари билан ёзишиб турган. Жуда ғалати ва қўрқинчли. Наҳотки, SARS яна қайтган бўлса?\nКейинроқ эса шифокор бу касаллик мутлақо бошқа эканлиги ва вирус ҳали тўлиқ аниқланмаганлиги, аммо хукумат тезда чора кўрмаса оғир оқибатларга олиб келиши ҳақида ҳам ёзиб қолдирган.\nОшкор бўлган ҳақиқат\nЛекин хукумат уни ёлғон ахборот тарқатишда айблаб бир неча ҳафта ҳибсда ушлаб турган ва жамоатчиликни бу хавфдан огоҳлантирмаган. Фақатгина Уханнинг Хубэй музофотидаги касалхоналарга мазкур вирус билан мурожаат қилиб келувчилар сони тобора ортмагунига қадар хукумат бу ҳақда “бонг” уришга мажбур бўлган. Ли Вэньлян ҳибсга олингач, вирус билан боғлиқ ҳар қандай маълумот қаттиқ сир сақланган ва бу ҳақда хабардор бўлган шифокорларга Ли Вэньляннинг тақдири бошларига тушиши мумкинлиги билан таҳдид қилинган. Аммо, ҳамма сир ошкор бўлди. Вирус оммавий тарзда кенг миқёсда тарқала бошлагач, хукумат ноилож буни тан олишга ва Ли Вэньлянни озод қилишга мажбур бўлди. Шунингдек, ўз вақтида кўрилмаган чора-тадбирлар ва унинг сўзларига шубҳа билан қаралгани учун шифокордан узр ҳам сўралди. Бугун бу вирус билан боғлиқ масала умумжаҳон эътиборида. Айтиш мумкинки, Хитой мазкур вирус билан боғлиқ жуда кўплаб иқтисодий-ижтимоий муаммолар ва йўқотишларга йўлиқди. Авиарейсларнинг кўплаб давлатларда тўхтатилиши, озиқ-овқат савдоси, импорт ва экспорт, машҳур “Хитой таомлари” (айтиш мумкинки у бутун дунёда Хитой таомлари етказиб бериш хизматига эга ва ўзига яраша мижозлари бор) тармоғи, сайёҳлик тизимининг бутунлай инқироз ёқасига келиб қолиши, умуман шу ва бошқа масалалар биргина мазкур вируснинг тарқаб кетиши билан боғлиқ жиҳат.\nЖазоланган фақат Ли Вэньлян эмас эди\nСоғлиқни сақлаш вазирлиги мутасаддилари аввалига Ли Вэньлянни оммавий тартибсизлик ва халқ орасида ёлғон ваҳима тарқатишда айблаб ҳибсга олишади. Кейинчалик эса ундан “чурқ” этмаслиги ва ижтимоий тармоқларда бошқа бу каби “сафсаталарни” тарқатмаслиги учун ёзма ариза олишади. Шундан сўнг, бу вирусдан хабардор бўлган яна саккиз нафар шифокорга ҳам жазо тайинланади. Ярим тунга қадар полиция маҳкамасидаги терговлардан сўнг, Ли Вэньлянни январ ойи бошларида қамоққа ташлашади. Аммо 28 январдаёқ коронавируснинг янги тури билан касалланганлар сонининг ортиб кетгани ва бу вирус ростдан ҳам Ли Вэньлян таъкидлаганидек анча жиддий касаллик эканлигини тан олган Хитой хукумати уни қамоқдан озод қилиб ўз иш ўрнига тиклашга қарор қилади.\nАфсуски, ўз ишига тикланган шифокор касалхонага қайтиб ўзи ҳам бу вирусни юқтириб олади. Шу жумладан, ота-онасига ҳам вирус юққач улар Ли Вэньлян ишлайдиган шу касалхонада даволанишмоқда. Шифокор ўз саҳифасида яқин кунларда шундай сўзларни ёзиб қолдирган: “Агар хукумат ўз вақтида мен ва хамкасбларимни ҳибсга олиб бошқа докторларни ҳам қўрқитмаганида эди, балки бу вирусни енгган ва кўпчиликни сақлаб қолган бўлармидик. Афсус. Лекин, буёғига эътибор ва шаффофликни сақлаб қолишимиз зарур”\nМуқаддас ИСМОИЛОВА таржимаси\nЎЗБЕКИСТОН "ҚОНУН УСТУВОРЛИГИ" ИНДЕКСИДА НЕЧА ПОҒОНАГА КЎТАРИЛДИ?\nҚАШҚАДАРЁ ВИЛОЯТИ ПЕРИНАТАЛ МАРКАЗИ БЎЛИМ БОШЛИҒИ ТАЪМАГИРЛИККА ҚЎЛ УРДИ.( 402)\nСАРДОБА ФОЖЕАСИ “ГУРУНГИ” ВА БЕМОРДАН МУҲИМ “СМЕТАНА ва ГУРУЧ”( 343)\nМИРИШКОР ТУМАНИДА ТАЗЙИҚҚА УЧРАГАН АЁЛГА НЕГА "ҲИМОЯ ОРДЕРИ"БЕРИЛДИ?( 342)\nОММАВИЙ ҚАБУЛ: ҚАТОР МУАММОЛАРНИНГ ЙИЛЛАБ ҲАЛ БЎЛМАЁТГАНЛИГИ ОДАМЛАРДА ЖИДДИЙ НОРОЗИЛИК ТУҒДИРМОҚДА( 370)\nСАЙЁР ҚАБУЛЛАР САМАРАСИ( 365)\nФоҳишахона ташкил этган фуқаролар жазога тортилди( 234)\nГулнора Каримовани ким «ўлдирди»? (1-мақола)( 2102)\nГулнора Каримовани ким «ўлдирди»? (2-мақола)( 1935)\nТОЛИМАРЖОНДА МУТАСАДДИЛАР БИЛАН БЎЛГАН УЧРАШУВ ХАЛҚ ҚЎЗҒОЛОНИГА АЙЛАНИШИГА БИР БАҲЯ ҚОЛДИ( 1526)


Ғалабанинг 75 йиллиги шарафига телеканалларида янги ҳарбий-тарихий фильмлар намойиш этилади » Новости Узбекистана сегодня: nuz.uz\nНовости Узбекистана → ЖАМОАТЧИЛИК → Ғалабанинг 75 йиллиги шарафига телеканалларида янги ҳарбий-тарихий фильмлар намойиш этилади\n07-05-2020 14:31 0 1333 Рейтинг1 Чоп этиш\nСўнгги йилларда Ўзбекистонда уруш давридаги ҳалқимизнинг қаҳрамонлиги ва бағрикенглигини абадийлаштириш борасида йирик лойиҳалар амалга оширилмоқда. Ўзбекистон Республикаси Президентининг 2019 йил 23 октябрдаги «Иккинчи жаҳон урушида қозонилган ғалабанинг 75 йиллигини муносиб нишонлаш тўғрисида»ги қарори бунинг яққол дадилидир. Қарорга кўра, «Ўзбеккино» МА зиммасига фашизмга қарши курашда қаҳрамонлик кўрсатган юртдошларимиз ҳақида бадиий ва ҳужжатли фильмлар яратиш бўйича вазифалар юкланган.\n9 май арафасида Ҳукуматнинг қўллаб-қувватлаши билан «Ўзбеккино» МА ва ижодий жамоалар «Илҳақ» бадиий-тарихий фильми (режиссёр – Жаҳонгир Аҳмедов), «Халқ жасорати» ҳужжатли кинохроникаси (режиссёр – Али Ҳамроев) ва «101» бадиий фильми (режиссёр – Ҳамидулла Ҳасанов) бўйича ишларни ниҳоясига етказдилар.\nТаъкидлаш жоизки, фильмлар устидаги асосий иш жараёнлари жорий йилга тўғри келди. «Илҳақ» фильмининг барча асосий жанг саҳналари 2020 йил февраль ойида Беларусда суратга олинди. Ўзбекистондаги қатор муҳим эпизодлар суратга олингач, фильм ижодий гуруҳи уни якунига етказиш учун параллель равишда бир неча студияларда тинмай ишлади. «101» фильмини суратга олиш ва постпродакшн ишлари шу йилнинг февралидан май ойига қадар ўтди, «Халқ жасорати» киносолномаси бўйича архивларда ташкиллаштирилган асосий тадқиқот ишлари эса жорий йилнинг апрель ойида монтаж ишлари билан ниҳояланди.\nШунингдек, юқорида тилга олинган киномаҳсулотларнинг барча ишлаб чиқариш жараёнлари коронавирус пандемияси даврида тегишли санитария-гигиена қоидаларига амал қилган ҳолда ташкиллаштирилганини ҳам қайд этиб ўтиш лозим.\nФильмлар тақдимоти 9 май куни мамлакатнинг давлат ва нодавлат телеканалларида бўлиб ўтади ва Ўзбекистонда нишонланадиган Хотира ва қадрлаш куни учун муносиб совға бўлади.\n“ИЛҲАҚ” БАДИИЙ ФИЛЬМИ\nМавсумнинг энг ёрқин премьераларидан бири «Илҳақ» картинасидир. Бадиий фильм реал ҳаётий воқеаларга асосланган. Унда Тошкент вилояти Зангиота тумани Хонобод қишлоғида яшаган, Иккинчи жаҳон уруши жанг майдонларида беш ўғли – Исоқжон, Аҳмаджон, Муҳаммаджон, Ваҳобжон ва Юсуфжон Холматовлардан жудо бўлган Зулфия Зокированинг фожиали ҳаёти ҳақида ҳикоя қилинади. Картина «Ўзбеккино» Миллий агентлиги буюртмасига кўра «ЭЗГУФильм» кинокомпанияси томонидан яратилган.\n«Илҳақ» картинаси – «Ўзбеккино» МАдаги кенг кўламли лойиҳалардан. Фильмда тасвирланаётган воқеалар нафақат Ўзбекистон аҳолиси, балки бошқа мамлакатлар аҳолиси ҳаётига ҳам яқин. Минглаб оналарнинг ўғиллари фронтдан қайтмади ва бу дард ҳамма учун бирдек оғир эди. Бугунги кунда ўша урушнинг даҳшатли ва суронли йилларидан анча узоқ бўлганларга биз аждодлар келажаги учун қурбон қилинган умрлар эвазига яшаётганимизни эслатиш жуда муҳим. Дастлаб фильмда фақат Ўзбекистон ҳудудида содир бўлган воқеалар ҳақида суратга олиш режалаштирилган эди. Бироқ кейинчалик фильм Зулфия Зокированинг ўғиллари жанг майдонларида қаҳрамонона курашиб ҳалок бўлганларини акс эттирган жанговар саҳналар билан тўлдирилди. Ҳарбий саҳналарнинг Беларусда «Беларусфильм» билан ҳамкорликда суратга олинишининг ташкиллаштирилгани фильмни кўп жиҳатдан бойитди», – дейди фильм режиссёри Жаҳонгир Аҳмедов.\nФильмни суратга олиш ишлари шу йилнинг март ойида ниҳоясига етди. Картинада бутун суратга олиш жараёни давомида жами 2000 дан ортиқ киши қатнашди.\n«Биз «Илҳақ» кинокартинасини беларуслик томошабинлар ҳам кўришини истаймиз. Беларусь кинематографлари мамлакатларимиз ўртасидаги ҳамкорликнинг яна мустаҳкамланиб бораётганидан мамнун. Биз «Ўзбеккино» МА ва «Беларусфильм» киностудияси ҳамкорлигида янги қўшма лойиҳаларни амалга оширишга умид қиламиз», – деб таъкидлади «Беларусфильм» Миллий киностудияси бош директори Владимир Карачевский.\nТЎРТ ҚИСМЛИ «ХАЛҚ ЖАСОРАТИ» КИНОХРОНИКАСИ\nҲарбий мавзудаги кинопремьералар орасида таниқли режиссёр Али Ҳамроевнинг – тўрт серияли «Халқ жасорати» кинохроникаси ҳам бор. Янги лойиҳа олдига улуғвор вазифалар қўйилди: кинохроника кадрларига асосланган ҳолда тўрт қисмли фильмда ўзбекистонликларнинг фронтда ва фронт ортида кўрсатган жасорати ва қатъияти ҳақида, ўзбек халқининг бағрикенглиги ва ниҳоятда меҳнаткашлигини кўрсатиш мақсад қилинди.\nБу эксклюзив картина, у туфайли Иккинчи жаҳон уруши тугагандан бери илк маротаба Ўзбекистонда фақат ҳужжатли кинохроникага асосланган киносолнома яратилмоқда. Ижодий гуруҳ нафақат Ўзбекистондаги, балки Россиядаги архив маълумотлари билан ҳам ишлаб, картина учун энг ёрқин ва таъсирли кадрларни саралаб олди.\n«Халқ жасорати» ҳужжатли фильмининг асосий вазифаси – бугунги авлодни она Ватан ҳимоясида қаҳрамонлик ва жасорат кўрсатган ота-боболарининг даврига назар ташлаш учун имкон яратиш. Бу, айниқса, бугун – ўзбекистонликлар вирусли пандемия хавфига қарши курашаётган қийин кунларда муҳим аҳамиятга эга. Янги Ўзбекистонда ўзбекистонликларнинг мардлиги ва матонати хотирасини абадийлаштириш, яна бир бор халқимизга бош эгиб, миннатдорлик билдириш имконини яратувчи бундай муҳим лойиҳа амалга оширилаётганидан бениҳоя хурсандман,. Мен ушбу фильм устида чин дилдан ва ҳаяжон билан ишладим», – дейди фильм режиссёри ва сценарий муаллифи Али Ҳамроев.\n“101” БАДИИЙ ФИЛЬМИ\nРежиссёр Ҳамидулла Ҳасановнинг Иккинчи жаҳон уруши йилларида ўзбекистонлик бир юз бир аскарнинг мардона ва фожиали тақдири ҳақидаги ҳужжатли маълумотларга асосланган «101» фильми республика кинематографияси учун яна бир аҳамиятли қадам бўлди. Бир юз бир нафар ўзбек аскари Амерсфорт шаҳридаги концлагерга немис фашистлари голландларга ўзларининг кимлар билан курашаётганлари ва вермахт газеталари мақолаларида барча европаликларни чўчитиб келаётган Қизил Армия аскарлари аслида ким эканлигини кўрсатиш мақсадида олиб келганлиги кўп йиллар давомида айтилган! Бу воқеа ҳақидаги янги тафсилотлар Ўзбекистон Ёзувчилар уюшмаси аъзолари Анвар Иргашев ва Юлия Медведовскаянинг шу номдаги – «101» романида чоп этилган ноёб тадқиқотлари натижасида олинган. «Бир юз бир ўзбек қаҳрамонининг Иккинчи жаҳон урушида қозонилган ғалабага қўшган бебаҳо ҳиссаси, оммавий қаҳрамонлиги бутун дунёдаги инсонлар хотирасида абадий сақланиб қолади!» – дейди сценарий муаллифи Юлия Медведовская.\n«101» бадиий фильми «Ўзбеккино» МА компанияси томонидан мувофиқлаштирилган ҳолда «Uzbekistan Film», «Omad Film Production», «DF SERVICE» компаниялари ҳамкорлигида тайёрланган.\nШунингдек, «Ўзбеккино» МА янги тақдим этилувчи фильмлардан ташқари давлат ва нодавлат телеканалларда ватанимиз кинофонди фахри бўлган «Сен етим эмассан»,


Роналду учун “Реал”дан кетишнинг айни вақтимиди? - Zamin.uz\nРоналду учун “Реал”дан кетишнинг айни вақтимиди?\nБеш карра “Олтин тўп” соҳиби яқин кунлар ичида А Серия вакилига айланиши мумкин, бу эса “қаймоқранглилар” учун жуда ёмон хабар эмас. Хўш, Криштиану Роналду учун “қиролик клуби”дан кетишнинг пайти келдими? Қуйида шу ҳақида муҳокама қиламиз.\nАгарда сўнгги кунларда барчанинг оғзидан тушмаётган ушбу хабар ўз тасдиғини топса, бу мадридликлар мухлислари учун кўнгилсиз янгилик ҳисобланади. Бироқ клуб учун ўзининг энг яхши футболчиси билан хайрлашишнинг қулай вақти бўлиб хизмат қилади.\nРоналду “Реал”га 2009-йилда “Манчестер Юнайтед”дан 94 миллион евро эвазига келиб қўшилган эди. Португалиялик футболчи пойтахт клуби сафида ўзининг энг ёрқин дварини ўтказди. У мадридликлар учун 434 учрашувда 450 гол уришга эришди ва бу вақт ичида 16 совринга эга чиқди. Буларнинг ичида тўртта Чемпионлар Лигаси бош соврини ҳам ўрин олган.\nРоналдунинг клубдан кетиши ҳақида миш-мишлар дастлабкиси эмас. У 2012-йилда “Гранада”га қарши учрашувдан кейин хафа эканлигини ва клуб раҳбарияти бунинг сабабини билишини айтган эди.\nЎтган ёзда ҳам футболчига яқин манбалар 7 рақам эгаси “Реал”ни тарк этишга қатъий ахд қилгани ҳақидаги хабарни етказганди. Аммо якунда у яна Мадридда қолган эди.\nҚаторасига учинчи бор Чемпионлар Лигасини ютганидан кейин Киевда берган интервьюсида Роналду эҳтимол клуб учун охирги учрашувини ўтказганини айтганди.\n“Яқин кунларда мени тарафимда бўлган мухлисларга аниқ жавобни айтаман – деганди ҳужумчи – “Реал”да ўйнаш ҳақиқатдан ажойиб бўлди.”\nРоналдунинг клуб президенти Флорентино Перес билан муносабатлари юракдан эди, аммо жудаям илиқ эди деб бўлмайди, кўриниб турибдики клуб хўжайини Роналдунинг кетишига ортиқ тўғаноқ бўлмоқчи эмас.\nЎтган ёзги трансфер вақтида Португалия етакчиси клубдан кетмоқчи бўлганида бу ҳақиқий драма бўларди, аммо бу сафар ундай бўлмайди.\nСўнгги беш йилда тўрт бора Чемпионлар Лигасини қўлга киритган юлдуз “қаймоқранглилар” учун мисли кўрилмаган муваффақиятлар келтирди. Лекин клуб нуфузли совринни ҳар йили қўлга киритишга қодир эмас, жамоа қайта қурилишга муҳтож.\nЎтган мавсумда Роналду мавсумнинг биринчи ярмида рақиб дарвозаси олдида катта қийинчиликка учради. У бу вақт оралиғида тўртта гол урди. Шундан иккитасини у пенальтидан киритишга эришган. Зидан шогирдлари айнан клуб юлдузининг самарадорлиги пасайиб кетгани туфайли Ла Лигани бой берди, десак муболаға бўлмайди.\nГарчи Криштиану Чемпионлар Лигасида голлар уриган бўлсада, Ла Лигадаги кўрсаткичлари хавас қилса арзигулик эмас. “Реал” ўз келажагини асосий юлдузисиз тасаввур қилиш ҳақида ўйлаши керак.\n33 ёшдан ўтган Роналду яна қанча вақт юқори даражасини сақлашга қодирлиги номаълум. Уни 100 миллион еврога сотиш вариантини қўлдан чиқаришни клуб истамаслиги аниқроқ.\nУнинг ўрнини эса “ПСЖ”нинг икки юлдузи – Неймар ва Килиан Мбаппелар эгаллаши ҳақида ҳам миш-мишлар тинмаяпти. Икковлоннинг трансфер қиймати ҳам жуда катта бўлсада, улар яқин келажак учун ҳақиқий инвестиция бўлади. Неймар эндигина 26 ёшга кирган бўлса, франциялик ҳужумчи ҳали 19 га ҳам тўлмаган.\nРоналдунинг кетгани “Бернабеу”дагилар учун янги трансферларни амалга оширишга йўл очади. Қолаверса “ўзбошимча юлдузлар” билан ишлай олмайдиган янги бош мураббий Хулен Лопетегига ҳам жамоани шакллантиришда вариантлар туғдиради. Бироқ Неймар ҳам юқорида тилга олинган категорияга кириши вазиятни мураккаблаштирмоқда.\nНима бўлганда ҳам Роналду “Реал” афсонаси ва шундай бўлиб қолади. Бироқ баъзи паллада клуб олдинга қадам қўйиши керак ва келаётган февралда 34 га кирадиган футболчи учун 100 миллион евролик таклиф бу жуда ажойиб. Ҳис-туйғуларни четга суриб ҳар томонни қонитирадиган ҳақиқий келишувга эришишнинг айни пайти. Қолганини вақт кўрсатади.\n“Реал” Роналдусиз қандай кўриниш ҳосил қилиши мумкин?\n15-07-2018, 15:38, Спорт\nРоналду «Ювентус» таклифини қабул қилган (ми?)\n9-07-2018, 09:24, Спорт\nРоналду ёзда "Манчестер Юнайтед"га қайтмоқчи\n1-04-2018, 21:39, Спорт\n20-06-2017, 16:48, Спорт\n22-04-2016, 19:04, Спорт


12:20 / 12.03.2018 1938 pdf Ўқиш режими + -\nАллоҳ таоло: «Сабрлиларга хушхабар беринг», деб марҳамат қилган (Бақара сураси, 155-оят).\nБошига тушган мушкулотларга сабр қилган бандалар Аллоҳ таолога энг яқин инсонлардир. Фаришталар улардан айрилмайдилар, Аллоҳ уларни гуноҳлардан поклайди, руҳларини мусаффо айлайди, тилларига дуо солади, қалбларини розилик билан тўлдиради. Улар билан бирга ўтириб қолсангиз, Аллоҳдан рози бўлиш, У Зотнинг қазою қадарига таслим бўлиш ҳақида панд-насиҳат қилишади. Гоҳида улардан кўнгил сўраб, ҳамдардлик билдирасиз, ҳолбуки улар сиз айтган нарсаларни яшаб, ҳис қилиб турган, кўзлари билан кўриб, қазо ва қадарга иймон келтириб турган бўлишади. Асал еяётган одам билан асалнинг ширинлигини тавсифлаб берилган одам ўртасида қандай катта фарқ бор!\nРасулуллоҳ соллаллоҳу алайҳи васаллам айтган ҳадиси қудсийда шундай дейилади: «Аллоҳ таоло қиёмат куни: «Эй Одам боласи, Мен бемор бўлдим, кўргани келмадинг», дейди. Банда: «Эй Роббим, қандай қилиб Сени кўргани бораман? Ахир Сен Роббул оламин бўлсанг?» дейди. «Фалон бандам бемор бўлди, уни кўргани бормадинг. Агар уни кўргани борганингда, Мени унинг ҳузурида топишингни билмасмидинг?» дейди» (Имом Муслим Абу Ҳурайрадан ривоят қилган).\nУлуғ саҳобий Имрон ибн Ҳусойн ўттиз йил тўшакка михланиб ётганлар. У зотга фаришталар салом беришарди. Баъзилар у кишининг касали оғирлиги туфайли унинг зиёратига бормай қўйди. Муторриф айтади: «Мен Имронга: «Сизни кўргани бормай қўйишимнинг боиси – сиз мана шу аҳволда эканингиз», дедим. У: «Ундай қилма. У Зот бу дардни менга маҳбуб қилибдими, демак, Аллоҳ азза ва жаллага ҳам маҳбубдир», деди». Ё Аллоҳ, бемор дардни ёқтирмоқда, чунки буни унга Аллоҳ ёқимли қилиб қўйган. Иймон ҳаловати дард аччиғидан устун келмоқда!\nКим бемор бўлиб қолганида Аллоҳ таолога ҳамд айтса, «Аллоҳ таоло фаришталарига шундай дейди: «Бу бандамнинг Мендаги ҳаққи шуки, агар уни вафот топтирсам, жаннатга дохил қиламан; агар унга шифо берсам, унга соғлом тана, соғлом қон бериб, гуноҳларини кечириб юбораман» (Имом Молик «Муватто»да ривоят қилган).\nДардга чалиниб, унга рози бўлиб, сабр қилган, ҳатто Аллоҳга ҳамд айтиб, истиржоъ айтган одамнинг ҳоли шу бўлса, дарддан ҳам оғирроқ нарса билан балоланган ва бунга сабр қилган одамнинг ҳоли қандай бўларкин?\nАллоҳим, Сендан авф, сиҳат-саломатлик тилаймиз, дин, дунё ва охиратда доимий офият сўраймиз.\n16:18 / 11.03.2018 2100\n13:42 / 12.03.2018 4047\nИкки неъмат бор. Ҳар бир мавжуд иккисидан чиқмас ва ҳар бир бор қилинганга иккиси лозимдир йўқдан бор қилиш неъмати ва мадад бериш неъмати. У Зот сенга аввал йўқдан давоми...\n3383 13:30 / 26.06.2018\nВақтики, Аллоҳнинг нусрати ва фатҳ келса...Ва одамларнинг Аллоҳнинг динига тўптўп бўлиб кираётганларини кўрсанг... Бас, Роббингни ҳамд ила поклаб ёд эт ва Ундан давоми...\n2822 16:50 / 31.01.2018\n2073 20:42 / 21.04.2018\nХорлик шохлари фақатгина тамагирлик уруғидан гуркираб ўсар.Аллоҳ таоло одам зотини азизу мукаррам қилган. Аллоҳ таоло одамга азизлик ҳистуйғусини қўшиб яратган. давоми...\n2569 17:07 / 01.01.2018


Ўзбекистоннинг 5 та шаҳрида иситиш тизимини янгилаш лойиҳаси қайси босқичда экани маълум қилинди\n2019–2023 йилларда амалга ошириладиган лойиҳа асосида, Чирчиқда қурилиш ишлари бошланган. Бухоро бўйича пудратчи билан битим тузилган. Йил охиригача Андижонда тендер эълон қилинади. Кейинги босқичлар – Тошкент ва Самарқанд юзасидан ҳозирча тендер ҳужжатлари ишлаб чиқилмоқда.\nХалқаро тараққиёт ассоциацияси иштирокида Тошкент, Чирчиқ, Андижон, Бухоро ва Самарқанд шаҳарларида марказлаштирилган иссиқлик таъминоти тизимини реконструкция қилиш ва энергия самарадорлигини ошириш лойиҳаси амалга оширилмоқда.\n2019 йил апрелида бу борада ҳукумат қарори қабул қилинган эди. Лойиҳанинг умумий қиймати 220,7 млн доллар бўлиб, шундан 140 млн доллари – Жаҳон банки кредити (тўлаш муддати – 2047 йилгача).\nУй-жой коммунал хизмат кўрсатиш вазирлиги ахборот хизмати раҳбари Алипаша Аҳмедов бу борадаги ишлар қандай кетаётгани бўйича Kun.uz'га маълумот берди.\n«Жаҳон тажрибасини ўрганганимизда, энг самарали тизим бу марказлашган иссиқлик таъминоти экани маълум бўлди. Биз эътибор беришимиз керак бўлгани – бугунги иссиқлик таъминоти тизими собиқ иттифоқ даврида, 60–70-йилларда ташкил этилган ва у ўта кўп энергия сафланишига асосланган.\nЯнги қурилиш ишлари замонавий технологияларни жорий этиш асосида амалга ошириляпти. Бунда газ ва электр тежамкорлигига алоҳида эътибор қаратиляпти. 2020 йилда бевосита қурилиш-монтаж ишлари бошланди. Иссиқлик таъминоти соҳасига бугунги кунгача хориж сармоялари ва кредитлари жалб этилмаган эди», – деди Аҳмедов.\nҲисоб-китобларга кўра, лойиҳа ушбу 5 та шаҳарда тўлиқ амалга ошса, йилига 1 млн кубометрдан ортиқ газ тежалади. Замонавий қувурлар ўрнатилиши натижасида иссиқлик энергияси сарфи ҳам сезиларли камаяди.\nҲозирги вақтда Чирчиқ шаҳрида қурилиш-монтаж ишлари бошлаб юборилган. Андижон, Бухоро, Самарқанд ва Тошкент шаҳарларида тендер жараёнлари бўлиб ўтмоқда.\n«Лойиҳада нафақат иссиқлик таъминоти корхонаси қозонхоналарини янгитдан қуриш назарда тутиляпти, балки уйларнинг ички иситиш тизимларини ҳам қайтадан мукаммал таъмирлаш ва янгитдан ташкил этиш масласи ҳам қўйилган. Бунда ҳам ҳар бир кўпқаватли уйга иссиқлик пунктлари ўрнатилади.\nҚурилиш ва модернизация ишларини 2023 йил охирида тўлиқ якунлаш режалаштирилган», – деди вазирлик расмийси.\nМаълум қилинишича, лойиҳа доирасида 5 та шаҳарда иссиқлик таъминотининг очиқ тармоқли тизимидан ёпиқ тармоқли тизимига ўтилади. Иситишга замонавий технологияни татбиқ этиш орқали 1855 та кўп хонадонли уйларидаги 84 786 та хонадон ҳамда 193 та ижтимоий объектлар иссиқ сув ва иссиқлик энергияси билан қамраб олинади.\nИшларнинг биринчи босқичини Чирчиқ шаҳрида амалга ошириш бўйича «Mimsan Endustri Kazanlari Sanayi ve Ticaret A.S.» (Туркия) компанияси билан 4,9 млн долларлик шартнома имзоланган ва қурилиш ишлари бошлаб юборилган.\nШартнома асосида «Юбилейная» қозонхонасида умумий қуввати 75 МВт бўлган 3 та қозон, 13 та кўп қаватли уйларда индивидуал иссиқлик шитларини ўрнатиш ва 2 км иссиқлик қувурларини алмаштириш режалаштирилган. Лойиҳа 2021 йил якунланиб ишга топширилади.\nИккинчи босқичи Бухоро шаҳри «Бухороэнергомарказ» АЖ корхонаси иссиқлик энергияси билан таъминлайдиган 202 та кўп қаватли уйларга ва 29 та ижтимоий соҳа объектларига 264 та индивидуал иссиқлик шитларини ўрнатиш бўйича халқаро тендер савдолари асосида пудратчи компания аниқланиб, 11 ноябр куни 3,9 млн долларлик шартнома имзоланди.\nУчинчи босқич Бухоро шаҳрида 5,6 км иссиқлик узатиш тармоқларини алмаштириш бўйича жорий йил 16 ноябрда тендер савдоларига эълон берилди. Таклифларни тақдим этишнинг охирги санаси 30 ноябр этиб белгиланди.\nЛойиҳанинг қолган босқичлари бўйича халқаро консультант компания томонидан тендер ҳужжатлари ишлаб чиқилмоқда.\nЙил якунигача Андижон шаҳрида 110 МВт қувватга эга учта янги қозон ўрнатиш, 271 та кўп қаватли уйларга ва 30 та ижтимоий соҳа объектига 373 та ИИШлар ўрнатиш ва 24,1 км иссиқлик қувурларини алмаштириш бўйича учта пакетга тендер савдолари эълон қилинади.\nҲаво ҳарорати кескин пасайса, иситиш тизими эртароқ ишга туширилади - "Тошиссиққуввати"\nИситиш тизими учун тўловлар нега йил бўйи амалга оширилади? Вазир изоҳ берди


Сурхондарё вилояти. Истеъмолчининг кўнгли тўлди – istemol.uz\nСурхондарё вилояти. Истеъмолчининг кўнгли тўлди\nТермиз шаҳри “Маърифат” маҳалласи Чўлпон кўчаси 34-уйда истиқомат қилувчи К. Мирзаев Термиз шаҳар истеъмолчилар ҳуқуқларини ҳимоя қилиш жамиятига ариза билан мурожаат қилди. Истеъмолчини шикоят қилишга мажбур қилган нарса шундаки, у хонадонига “Аkfa” эшик ромлари ўрнатиш учун 8-март кўчасида жойлашган устахона билан оғзаки шартнома тузган. Келишувга кўра, хонадон эгасининг талаби асосида ишлар бажарилган бўлса-да, аммо қўл учида сифатсиз бажарилган эшиклар истеъмолчига маъқул келмаган. Бунга жавобан иш бажарувчи тез кунда камчиликларни бартараф этишини билдирган. Бироқ, орадан бир ой вақт ўтишига қарамай ҳамон ишни пайсалга солишдан нари ўтилмаган.\nТермиз шаҳар жамияти томонидан буюртмачи ва ижрочи ўртасида олиб борилган ҳуқуқий тушунтириш ишлари натижасида К. Мирзаев хонадонига эшик ва ромлар ўрнатишда йўл қўйилган камчиликлар бартараф этилди ва бундан истеъмолчи миннатдор бўлди.\nPrevious Post:Қашқадарё вилояти. Маҳсулот сифатлисига алмаштирилди\nNext Post:Тошкент шаҳар. Шартнома бекор қилинди


Маълумот ўрнида айтиш жоизки, 1575 йили асос солинган Лейден университети Нидерландиядаги тўртта нуфузли ва кўҳна олий ўқув юртларидан бири ҳисобланади.\nШарқий Осиёни ўрганиш бўйича тадқиқот маркази раҳбари, профессор Франк Пике давра суҳбати иштирокчиларини Лейден университети номидан қутлар экан, Марказий Осиё мамлакатларида, хусусан, Ўзбекистонда рўй бераётган ўзгаришлардан хабардорликка бўлган эҳтиёж Нидерландия жамоатчилигида тобора ошиб бораётганини таъкидлади. Унинг маълум қилишича, Лейден университетида Марказий Осиё минтақасини ўрганишга йўналтирилган дастурни ҳаётга татбиқ этиш бошланди. Бу Нидерландия олий ўқув юртлари тарихидаги биринчи дастур ҳисобланади.\n— У, энг аввало, Марказий Осиёни ўрганиш бўйича курснинг университет ўқув жараёнларида босқичма-босқич қўлланилишини, Голландия академик ва эксперт доиралари ўртасида мазкур муҳим минтақани тушуниш даражасини янада оширишни кўзда тутади, — деди у. — Чунки ушбу ҳудуд Европа ҳамда Осиё ўртасидаги боғловчи бўғин, кўҳна ва бой тарихга эга савдо-маданий йўлларнинг чорраҳаси сифатида муҳим аҳамият касб этади. Мустақиллик йилларида Ўзбекистоннинг ижтимоий-иқтисодий ҳаётида рўй бераётган ўзгаришлар сўнгги ўн йиллик мобайнида ялпи ички маҳсулот ўсиши суръатининг 8 фоиз ва ундан зиёд ҳажмдаги даражасини таъминлаш имконини яратаётгани диққатга сазовордир.\nРеспубликанинг олий таълим тизимини модернизациялаш, мамлакат иқтисодиётининг меҳнат бозори янги талабларига мослашуви масалаларида ҳам ана шундай ижобий фикрларни айтиш мумкин.\nТадбир чоғида таъкидланганидек, Ўзбекистоннинг замонавий тарихи инсоният янги тарихининг ажралмас қисми ҳисобланадики, у глобал ва минтақавий жараёнлар билан чамбарчас боғлиқдир.\nДавра суҳбатидан олган таассуротларини “Жаҳон” ахборот агентлиги мухбири билан ўртоқлашар экан, “Anytrade” компанияси бош директори, Нидерландиянинг Дренте провинциясидаги экспорт клуби президенти Виллем Хаагсма Ўзбекистоннинг замонавий тараққиёти жараёнини диққат билан кузатиб боришини маълум қилди.\n— Мамлакатингизга биринчи маротаба бундан қарийб 20 йил олдин борган эдим, — деди у. — Ўшанда Ўзбекистон халқи, унинг маданияти ва тарихи менда унутилмас таассуротлар қолдирганди. Мазкур сафардан жуда илиқ хотиралар билан қайтган эдим.\nБугун бўлиб ўтган тадбир биз учун жуда фойдали, маълумотларга бой кечди. Чунки ҳозирги пайтда Европанинг, жумладан, Голландиянинг ҳам кўпгина ишбилармонларида Ўзбекистонга нисбатан қизиқиш жуда каттадир.\nИшончим комилки, юртингизда яқинда ўтказилган Президент сайлови мамлакатингиз келажаги учун муҳим аҳамиятга эга. Сайлов жараёнлари мониторинги учун бутун дунёдан кўп сонли халқаро кузатувчиларнинг таклиф этилгани ҳам Ўзбекистоннинг демократик тараққиёт ҳамда инсоннинг ҳуқуқ ва эркинликларини таъминлаш тамойилларига содиқ эканлигини тасдиқлайди.\n“Intertwine Consultancy” компанияси президенти Корнелиус Ладаж мамлакатимизда кўп маротаба бўлгани ва республикамизнинг барча соҳасида қўлга киритаётган муваффақиятларидан яқиндан хабардор эканлигини маълум қилди.\n— Энг аввало, ўзбек халқини баҳор айёми — Наврўз байрами билан табриклашни истардим, — деди К. Ладаж. — Лейден университетида Марказий Осиёни, шу жумладан, Ўзбекистонни ўрганиш бўйича факультет очилишини эшитиб қувондим. Бу воқеа Европа олий ўқув юртларида мамлакатингизга нисбатан қизиқиш ортиб бораётганининг яна бир тасдиғи бўлди.\nБугунги кунда Ўзбекистон жаҳон ҳамжамиятида ўзининг муносиб ўрнига эгадир. Республикада турли соҳалардаги янгиланиш жараёнлари жадал суръатларда бормоқда, ўтказилаётган кенг қамровли ва изчил ислоҳотлар салмоқли натижаларини бераётир. Иқтисодиётнинг оғишмай ўсиши, халқнинг турмуш кечириш даражаси тобора юксалиб бораётгани кузатилаяпти. Энг муҳими, гўзал ва муқаддас диёрингизда тинчлик-осойишталик ҳукм сурмоқда.\nЛейден университети илмий ходимаси Елена Паскалева ушбу давра суҳбати Нидерландиянинг жамоатчилик, сиёсий, эксперт-академик, илмий, ишбилармон доиралари вакилларини Ўзбекистоннинг замонавий ривожланиши ҳамда унинг бой тарихи ва маданияти билан яқиндан таништирганини қайд этди.\n— Университетимизда Яқин Шарқ ҳамда Осиё минтақаси мамлакатларининг тарихи, анъаналари ва замонавий тараққиётини ўрганадиган факультетлар фаолият кўрсатади, — деди Е. Паскалева. — Мана энди Марказий Осиёни ўрганиш дастури юзасидан ҳам ишлар бошланди. Зеро, бугунги кунда Марказий Осиё минтақасида ўта муҳим ўрин тутадиган ва изчил ривожланиб бораётган Ўзбекистонни, унинг тарихи ҳамда кучли демократик давлат сифатида шаклланишини ўрганиш катта қизиқиш уйғотмоқда. Лейден университети бу йўналишда Ўзбекистон олимлари билан ўзаро ҳамкорликка тайёрдир.\nМазкур рукндаги бошқа мақолалар: « Ўзбекистон — Япония ҳамкорлигига бағишланди\tТарихий хотирасиз келажак йўқ »


Футзал. Ўзбекистон терма жамоаси ўз тарихида тўққизинчи бор ярим финалга чиқди\nФутзал. Ўзбекистон терма жамоаси ўз тарихида...\n08.02.2018 17:44 0 542\nБугун футзал бўйича Осиё чемпионати доирасидаги Ўзбекистон ва Вьетнам терма жамоалари ўртасидаги чорак финал учрашуви ўтказилди.\nҚизиқарли ва муросасиз кечган учрашув 3:1 ҳисобида Ўзбекистон фойдасига ҳал бўлди.\nМашраб Одилов ва Даврон Чориевнинг голларига битта гол билан жақоб қайтарган вьетнамликлар ўйин охирига ўйновчи дарвозабон билан ҳаракат қилишга мажбур бўлди ва якунда яна бир гол ўтказиб юборишди. Илҳом Ҳамроев сўнгги дақиқаларда рақиб дарвозасини аниқ нишонга олди.\nШу тариқа, Ўзбекистон футзал терма жамоаси ўз тарихида тўққизинчи бор Осиё чемпионати ярим финал йўлланмасини қўлга киритди. Терма жамоамиз шу вақтга қадар 4 марта иккинчи ўрин, 3 марта учинчи ўрин ва бир бор тўртинчи ўринни эгаллаган.\nЎзбекистон футзал терма жамоаси ярим финалда Эрон термасига қарши майдонга тушади. Учрашув эртага, Тошкент вақти билан 16:00да бошланади.\nФутзал, Осиё чемпионати. Чорак финал\nГоллар: П.Т.Луан 29 - М.Одилов 9, Д.Чориев 29, И.Ҳамроев 39.


ХВЖ россияликларни 65 ёшгача ишлашга чақирмоқда\n10:01 / 20.05.2017\nРоссия ҳукумати пенсияга чиқиш ёшини кўтариши керак, деб ҳисобламоқда Халқаро валюта жамғармаси. Пенсия ислоҳоти меҳнат бозоридаги салбий демографик тенденцияларни юмшатиши мумкин эди, дейилади ХВЖнинг якуний баёнотида. Бу ҳақда РИА Новости хабар қилмоқда.\nРоссия Пенсия жамғармаси маълумотларига кўра, 2016 йилда мамлакатдаги пенсия олувчилар сони 43,3 млн кишини ташкил этган. Жорий йилда бу рақам 43,9 миллионга етади.\nАввалроқ, "Ведомости" газетаси Стратегик ишланмалар маркази раҳбари Алексей Кудрин президент Владимир Путин учун бу борада стратегияни тақдим этгани ҳақида ёзган эди. СИМга кўра, 2019 йилдан аёлларнинг нафақага чиқишини 63 ёш, эркакларникини 65 ёш деб белгилаш керак.\nБугунги кунда, Россиядаги аёллар 55 ёшдан, эркаклар 60 ёшдан нафақага чиқади. Ўтган йилнинг май ойида қабул қилинган ва 2017 йил 1 январидан кучга кирган қонунда давлат ва маҳаллий ҳокимиятларида ишлаган мулозимларнинг нафақага чиқиш ёшини босқичма-босқич 65 (эркаклар) ва 63 ёш (аёллар) этиб белгилаш кўзда тутилган.\nРоссия ХВЖ пенсия


Фарғона вилоят адлия бошқармаси раҳбарияти\nUkraina tomoni O‘zbekistondagi davlat boshqaruvi sohasidagi islohotlarga katta qiziqish bildirdi\nO‘zbekiston notariat tizimi Xalqaro notariuslar ittifoqiga a‘zo bo‘ldi\nХасанов Бахрилло Ғайбуллоевич\nҲафтанинг жума куни соат 15.00 дан 17.00 гача, Боғланиш e-mail fargona@adliya.uz\nХасанов Бахрилло Ғайбуллоевич – 1979 йил 15 мартда Самарқанд вилояти Ургут туманида туғилган. Маълумоти– олий, ҳуқуқшунос, давлат ва жамият қурилиши мутахассиси, 1-даражали адлия маслаҳатчиси.\n2000 йилда Ташкент давлат юридик институтини, 2006 йилда Ташкент давлат юридик институтининг магистратура босқичини, 2012 йилда Ўзбекистон Республикаси Президенти ҳузуридаги Давлат ва жамият қурилиши академиясини тамомлаган.\nМеҳнат фаолиятини 2001 йилда Ўзбекистон Республикаси Адлия вазирлиги Маъмурий ва ижтимоий қонунчилик бошқармаси катта маслаҳатчиси лавозимида бошлаган. Кейинчалик мазкур бошқармада етакчи маслаҳатчи, бош маслаҳатчи бўлиб ишлаган.\n2005-2009 йилларда Ўзбекистон Республикаси Адлия вазирлиги Идоравий меъёрий ҳужжатларни давлат рўйхатидан ўтказиш бошқармаси бошлиғи ўринбосари, бошқарма бошлиғи, 2009-2014 йилларда Ўзбекистон Республикаси Олий Мажлиси Сенати девони Юридик бўлими катта референти, 2014-2017 йилларда Ўзбекистон Республикаси Адлия вазирлиги ҳузуридаги Ҳуқуқий ахборот билан таъминлаш маркази Норматив-ҳуқуқий ҳужжатлар мониторинги бўлими бошлиғи, 2017-2018 йилларда Ўзбекистон Республикаси Адлия вазирлиги Идоравий норматив-ҳуқуқий ҳужжатларни давлат рўйхатидан ўтказиш бошқармаси бошлиғи, 2018 йилда Ўзбекистон Республикаси Адлия вазирлиги Нотариат, адвокатура ва ФҲДЁ органлари бошқармаси бошлиғи, 2018-2019 йилларда Ўзбекистон Республикаси Адлия вазирлиги Ҳуқуқий хизмат кўрсатишни давлат томонидан тартибга солиш бошқармасининг бошлиғи лавозимларида фаолият кўрсатган.\nЎзбекистон Республикаси адлия вазирининг 2019 йил 10 июндаги 363-шт-сон буйруғига мувофиқ Фарғона вилояти адлия бошқармасининг бошлиғи лавозимига тайинланган.\nФарғона вилоят адлия бошқармаси ва унинг тизимидаги идораларга умумий раҳбарлик қилиш;\nбошқарма ҳайъати фаолиятини бошқариш;\nбошқарма ишини режалаштириш, унинг бажарилиши устидан назоратни таъминлаш;\nТашкилий-назорат ва таҳлил ишлари бўлими фаолиятига раҳбарлик қилиш;\nКадрлар бўлими фаолиятига раҳбарлик қилиш;\nМолия-иқтисод бўлими фаолиятига раҳбарлик қилиш;\nХўжалик фаолияти ва меҳнатни муҳофаза қилиш бўлими фаолиятига раҳбарлик қилиш;\nФарғона вилояти Юридик техникоми фаолиятига раҳбарлик қилиш;\nМолиявий, шунингдек моддий-техника таъминоти, ходимларнинг моддий ва маиший шароитларини яхшилаш билан боғлиқ масалаларни амалга ошириш.\nФарғона вилоят адлия бошқармаси бошлиғи ўринбосари\nХолматов Шукуржон Негматович\nҲафтанинг сешанба куни соат 10.00 дан 12.00 гача, Боғланиш e-mail fargona@adliya.uz\nХолматов Шукуржон Негматович – 1973 йил 18 майда Фарғона вилояти Учкўприк туманида туғилган. Маълумоти – олий, ҳуқуқшунос, 3-даражали адлия маслаҳатчиси.\n1997 йилда Фарғона давлат университетининг ҳуқуқшунослик факультетини тамомлаган.\nМеҳнат фаолиятини 1997 йилда Фарғона вилоят адлия бошқармаси Судлар фаолиятини ташкилий таъминлаш бўлими етакчи маслаҳатчиси лавозимида бошлаган.\n2001-2002 йилларда Фарғона вилоят адлия бошқармаси Тадбиркорлар ҳуқуқларини ҳимоя қилиш бўлими бош маслаҳатчиси,\n2002-2013 йилларда Фарғона вилоят адлия бошқармаси Хорижий инвестициялар ва хорижий инвестициялар иштирокидаги корхоналарни ҳуқуқий ҳимоя қилиш бўлими бошлиғи,\n2013-2014 йилларда Фарғона вилоят адлия бошқармаси Тадбиркорлар ҳуқуқларини ҳимоя қилиш бўлими бошлиғи,\n2016-2017 йилларда Фарғона вилоят адлия бошқармасининг Тадбиркорлик субъектлари ва Хорижий инвеститцияларни ҳуқуқий ҳимоя қилиш бўлими бошлиғи,\n2017-2018 йилларда Фарғона вилоят адлия бошқармасининг Ҳуқуқий тарғибот ва ахборот бўлими бошлиғи,\n2018-2021 йилларда Фарғона вилоят Учкўприк тумани адлия бўлими бошлиғи лавозимларида фаолият кўрсатган.\nЎзбекистон Республикаси адлия вазирининг 2021 йил 26 февралдаги 151-шт-сон буйруғига мувофиқ Фарғона вилоят адлия бошқармаси бошлиғининг ўринбосари лавозимига тайинланган.\nИнсон ҳуқуқларини ҳимоя қилиш бўлими фаолиятига раҳбарлик қилиш;\nНодавлат нотижорат ташкилотлар бўлими фаолиятига раҳбарлик қилиш;\nҲуқуқий хизмат кўрсатишни давлат томонидан тартибга солиш бўлими фаолиятига раҳбарлик қилиш;\nФарғона вилоят адлия бошқармаси ҳузуридаги нотариал архив фаолиятини фаолиятини мувофиқлаштириш.\nФарғона вилоят адлия бошқармаси бошлиғи биринчи ўринбосари\nФайзуллаев Отабек Абдурахимович\nҲафтанинг чоршанба куни соат 10.00 дан 12.00 гача, Боғланиш e-mail fargona@adliya.uz\nФайзулаев Отабек Абдурахимович – 1984 йил 28 майда Наманган вилояти Учқўрғон туманида туғилган. Маълумоти – олий, ҳуқуқшунос, 2-даражали адлия маслаҳатчиси.\n2005 йилда Тошкент давлат юридик институтини тамомлаган.\nМеҳнат фаолиятини 2005 йилда Наманган вилояти Учқўрғон туманидаги “Сарвар” фермер хўжалиги ҳуқуқшуноси лавозимида бошлаган.\n2009-2010 йилларда Тошкент вилоят адлия бошқармаси иш юритувчиси, 2010-2011 йилларда Ўзбекистон Республикаси Адлия вазирлиги Маъмурий ва ижтимоий қонунчилик бошқармаси иш юритувчиси, катта маслаҳатчиси, 2011-2012 йилларда Ўзбекистон Республикаси Адлия вазирлиги Қонунчиликка риоя этилиши устидан назорат қилиш бош бошқармаси Наманган вилояти ҳудудий бўлими бош маслаҳатчиси,\n2012-2014 йилларда Ўзбекистон Республикаси Адлия вазирлиги Қонунчиликка риоя этилиши устидан назорат қилиш бош бошқармаси Ташкилий-назорат ва кадр ишлари бўлими етакчи маслаҳатчиси,\n2014-2019 йилларда Ўзбекистон Республикаси Адлия вазирлиги Кадрлар бошқармаси бош маслаҳатчиси, бўлим бошлиғи лавозимларида фаолият кўрсатган.\nЎзбекистон Республикаси адлия вазирининг 2019 йил 11 июндаги 373-шт-сон буйруғига мувофиқ Фарғона вилоят адлия бошқармаси бошлиғининг ўринбосари лавозимига тайинланган.\nЎзбекистон Республикаси адлия вазирининг 2021 йил 26 февралдаги 151-шт-сон буйруғига мувофиқ Фарғона вилоят адлия бошқармаси бошлиғининг биринчи ўринбосари лавозимига тайинланган.\nИжтимоий-иқтисодий соҳада ҳуқуқни қўллаш амалиётини ўрганиш бўлими фаолиятига раҳбарлик қилади;\nҲуқуқий экспертиза ва юридик хизматлар фаолиятини мувофиқлаштириш бўлими фаолиятига раҳбарлик қилади;\nҲуқуқий тарғибот ва маърифат бўлими фаолиятига раҳбарлик қилади;\nТуман (шаҳар) адлия бўлимлари фаолиятини мувофиқлаштириш бўйича вазифаларни белгилайди.


15:00 / 29.05.2020 776 pdf Ўқиш режими + -\n- Биринчи шифохона умавийлар сулоласининг вакили Валид ибн Абдулмаликнинг даврида, 707 милодий йилда қурилган. Унинг барча сарф – харажатларини давлат қилган. Беморларга бепул озиқ – овқат берилган.\n- Само жисмларининг эллипс орбита бўйлаб ҳаракат қилиши ҳақидаги фикрни Кеплер Берунийдан ўзлаштириб олган бўлса, Коперник қуёш назариясини Ибн Шотирдан (1304-1376) айнан кґчириб олган.\n- Умар Хайём “Арифметиканинг мушкул масалалари” асарида Ньютондан беш юз йил олдин ўн сонли рақамли масалаларини каср воситасида ҳал этиш назариясини тавсия қилди.\n- Физика ва фалакшуносликда жуда муҳим бўлган Маятникни Ньютондан етти юз йил аввал Ибн Юнус кашф этган.\n- Verem микробини топганлиги учун Р. Коч Нобел мукофотини олган, ваҳоланки, уни 150 йил олдин Камбур Восим (вафоти 1761 йил) топганди.\n- Алоуддин Али Қушчи Ойнинг илк харитасини чизган, µозир бу харита Амриқодаги Ой тадқиқоти институтида чиқарилган хариталарнинг энг тепасига қўйилган.\n- Биринчи компасни ўн учинчи асрда Кабажакий ясаган.\n- Зилзилага оид биринчи асар Дамашқийнинг (вафоти 1176 йил) “Китаб уз-залзала” асаридир. Кейинчалик XV асрда ёзилган Жалолиддин Суютийнинг “Зилзиланома” номи билан машµур бўлган “Кашф уз залзал ан васфил-залзала” китобидан бошіа сейсмологияга оид асар бґлмаган.\n- Аммор ибн Али XI асрда кўз пардаси жарроҳлигини амалга оширган.\n- Абул Қосим Заҳравий ғарбда замонавий жарроҳликнинг отаси, деб тан олинган. У жарроҳликда 200 дан ортиқ асбоб ишлатган. У туғишда қўллаган усулдан Овропада 500 йил фойдаланилган.\n- Оқшамсиддин (1389-1459) Пастордан 400 йил олдин микробни кашф қилган.\nИжозатининг билан ўша вақтларда мусулмон оламининг европага туташиб турган бўлаги Андалусиядаги имлий ҳолат ҳақида ҳам икки оғиз сўз юритсак:\n“Ака-ука Райтлардан минг йил олдин учиш мосламасини яратиш ғояси андалусиялик фалакиётчи ва ихтирочи Аббос ибн Фирнас ат-Тақуруннийда пайдо бўлади. 852 йилда у эркин ҳилпирайдиган, ёғоч чўплар тикилган енгсиз кенг кийимда масжид томидан сакрайди. Фирнас қушга ўхшаб эркин парвоз қилишни ният қилган эди, аммо бўлмади. Унинг кенг кийими тушишни секинлаштирди, буни биринчи парашют деса ҳам бўлади, олимнинг ўзи эса бир оз чўчиш ва енгил лат ейиш билан қутулди. Айтиш мумкин-ки, бу ихтиро парашютнинг илк кўриниши бўлди. 875 йилда, 70 ёшини қаршилаган ихтирочи ўзининг учиш мосламасини такомиллаштирди ва унда учиш жараёнини бошқаришниг илк кўринишлари акс этган эди. Бу – қанотлари ипак матодан бўлган қобирға бўлиб, ҳавода парвоз этиши мумкин эди. Шу тариқа, Аббос биринчи дельтапланни ихтиро қилди. У ўз ихтиросини олиб, Жабал ал-Арус номли тепаликдан сакрайди. Ҳаво оқимлари олимни кўтариб, олдинга олиб кетади. Кўп минглик одамларнинг кўз ўнгида у ҳавода ўн дақиқача парвоз этди ва сезиларли баландликка кўтарилди. Аммо қўниш омадсиз бўлди. Мослама ўз ихтирочиси билан пастга қараб қулади, Аббоснинг ўзи эса жиддий жароҳатланди. Кейинчалик у мосламага дум қисмини ўрнатиш орқали қўнишни яхшилаш мумкинлигини таъкидлаган. Худди шу олимнинг ўзи планетарий ва артмилляр қуббани қуради ҳамда вақтни ўлчаш учун ўзига хос асбоб яратади. Ойдаги кратерлардан бири унинг исми шарафига номланган.\nАндалусиялик машҳур олим Абдуллоҳ ибн Байтар (1190-1248) ўрта асрларда йирик ўсимликшунос ва фармацевт сифатида шуҳрат қозонган бўлиб, 1400га яқин доривор ўсимликлар ва ўтларни тавсифлаган, улардан уч юзга яқини илгари табобатда маълум бўлмаган. Унинг ишлари XVI асргача ўз аҳамиятини йўқотмаган ва улар орасида доривор ўсимликлар ҳақидаги илмий асар алоҳида ўрин тутади.\nМашҳур табиб Халаф Заҳровий (963-1013) жарроҳликни мустақил фанга айлантирди ва икки юзга яқин жарроҳлик асбобларини тавсифлаб берди. У энг буюк ўрта асрлар мусулмон жарроҳи ва замонавий жарроҳликнинг оталаридан бири ҳисобланади. Унинг кўп мавзуларни қоплайдиган тиббий матнларидан ҳам мусулмон, ҳам Оврупо мамлакатларида жарроҳлик операцияларида то Ўйғониш давригача фойдаланишган. Унинг тиб тарихига қўшган энг катта ҳиссаси - Китаб ат-Тасриф (Жарроҳлик ва асбоблар ҳақидаги илмий асар) китобидир. Мазкур китоб жарроҳлик ривожланишига катта таъсир кўрсатган ва кўпгина тилларга таржима қилинган. Заҳровий муваффақиятли равишда мураккаб жарроҳлик операцияларини ўтказган, шунингдек, қалқонсимон безнинг бир қисмини олиб ташлаш жараёнини бу каби операцияларни Оврупода амалга ошириш бошланишидан тўққиз аср аввал тавсифлаб берган. У оғиз бўшлиғида операцияларни амалга оширган, махсус асбоблар ёрдамида тишдаги тошларни олиб ташлаган, синиқларни даволаган ва пастки жағ чиқиқларини тўғирлаган. Унинг илмий асарида тишларни олиб ташлаш учун қўлланиладиган омбурларнинг ҳар хил турлари тавсиф қилинган. Тиш катагининг қонашида уни туйинган купорос билан тўлдиришни ёки қиздирилган асбоб билан босишни тавсия қилган. Қуртубадаги у яшаган кўча унинг номи билан аталади - «Calle Albucasis» (Абул-Қосим кўчаси). Мазкур кўчада у 6-уйда яшаган бўлиб, ушбу уй ҳозирда Туризм бўйича Испания Кенгаши томонидан бронзадан ясалган хотира тахтачаси (1977 йилнинг январь ойида тақдирланган) билан сақлаб қўйилган, бу тахтачада қуйидаги сўзлар битилган: «Бу - Абул-Қосим яшаган уй бўлган».\n08:00 / 30.05.2020 486\n13:00 / 30.05.2020 1003\n889 22:00 / 24.04.2020\n2328 15:04 / 03.09.2020\nФранциялик тарихчи Густав Лебон .Араблар маданияти, номли китобда қуйидаги сўзларни айтди.Кошки мусулмонлар Францияни ҳам босиб олишган бўлсайди. Чунки мен давоми...\n458 11:00 / 05 июль\n4140 18:30 / 21.02.2019


Германия Мудофаа вазирлиги ҳарбий ҳалокат режимини жорий этди - zarnews.uz\nГермания Мудофаа вазирлиги ҳарбий ҳалокат режимини жорий этди\nГермания Мудофаа вазирлиги мамлакат ғарбидаги тошқинлар сабабли ҳарбий ҳалокат режимини жорий қилди. Душанбадан бери минтақада икки ойлик миқдор ёмғири ёғди, Рейн ирмоқлари – Ар ва Моселле ҳамда бир нечта кичик дарёлар қирғоғидан тошиб чиқди.\nШимолий Рейн-Вестфалия ва Рейнланд-Пфальц ерлари айниқса зарар кўрди. Тупроқнинг чўкиши туфайли баъзи уйлар қулаб тушди. Минтақада қутқарувчилардан ташқари, 900 га яқин ҳарбийлар ишламоқда.\nТошқиндан аллақачон юздан ортиқ одам ҳалок бўлгани тасдиқланди. Мингга яқин киши бедарак йўқолган. Расмийларнинг таъкидлашича, йўқолганлар сони камроқ бўлиши мумкин, чунки сув босган йўл ва уяли алоқа тармоғи узилганлиги туфайли зарар кўрган ҳудудларда бўлганлар билан алоқага чиқишнинг иложи бўлмаяпти.\nГермания президенти Франк-Вальтер Штайнмайер тошқин оқибатида вайронагарчиликлар кўламидан "ҳайратда қолганини" айтди ва қурбонлар оилаларини қўллаб-қувватлашини билдирди. Шунингдек, у мамлакатларни глобал исиш ва иқлим ўзгаришига қарши курашишда кўпроқ куч сарфлашга чақирди.\nТеглар: Германия сув тошқини\nГермания Ўзбекистоннинг қишлоқ хўжалиги соҳасидаги экспорт салоҳиятини тан олади\nБерлинда ҳайдовчи автомашинасини йўловчиларнинг устига ҳайдади\nГермания инфляцион шокка дуч келмоқда


«Норма Маслаҳатчи» газетасининг 2017 йил 28 февраль 09-сони - Gazeta.Norma.uz\n«Норма Маслаҳатчи», №09, 2017й. 28 февраль\nИқтисодий манфаатлар кўзланган қонунлар кўриб чиқилди\nОлий Мажлис Қонунчилик палатасининг навбатдаги мажлисида депутатлар қуйидаги бир қатор қонун лойиҳаларини кўриб чиқишди.\nТранспорт воситалари турлари қандай маъқулланади\nҚҲТБТ порталида Ҳукуматнинг айрим қарорларига тузатишлар киритиш лойиҳаси муҳокама учун эълон қилинди. Ҳужжат механик транспорт воситаларини сертификатлаштиришнинг амалдаги тизимини халқаро талабларга уйғунлаштиришга йўналтирилган.\nХизмат автомобили учун тўхташ жойи\nБизнинг МЧЖ компания директори фойдаланиши учун хизмат енгил автомобилини тақдим этди. Автомобиль ишдан ташқари вақтда тўхташ жойида сақланиши учун у жавобгар бўлади. МЖТКнинг 125-моддасига мувофиқ, корхоналар, муассасалар ва ташкилотларга қарашли транспорт воситаларини ишдан ташқари вақтда улардан фойдаланиш шартларига мувофиқ келадиган тарзда махсус жиҳозланмаган жойда сақлаш фуқароларга энг кам иш ҳақининг 1 баравари, мансабдор шахсларга эса – 2 баравари миқдорида жарима солишга сабаб бўлади. 1. Директор ишдан ташқари вақтда компаниямизга қарашли бўлмаган тўхташ жойида автомобилни сақлашига МЖТК 125-моддасининг амал қилиши татбиқ этиладими? 2. Ишдан ташқари вақтда хизмат автомобилини сақлаш учун чет ташкилот билан шартнома тузиш зарурми? 3. Бу модда фақат махсус транспортга, масалан, автобуслар, юк машиналари, тез ёрдам машиналарига ва ҳ.к. тааллуқлими?\nФЖМС бўйича цессия\nФирмам жисмоний шахсга тегишли ЙТҲга учраган автомобилни таъмирлади. Суднинг ҳал қилув қарори билан машина эгаси жабрланувчи тараф деб тан олинди, унга ФЖМС полиси бўйича суғурта қоплами тўланиши керак. У фирмам билан талаб қилиш ҳуқуқидан бошқа шахс фойдасига воз кечиш ёки суғурта қоплами ҳисобига таъмирлаш суммасини қоплаш учун қарзни бошқа шахсга ўтказиш шартномасини тузмоқчи. 1. ЙТҲда етказилган зарарни қоплашни талаб қилиш ҳуқуқидан бошқа шахс фойдасига воз кечиш шартномасини нотариал тасдиқлаш зарурми? 2. Ушбу битим автотранспорт воситаси билан боғлиқ битим деб ҳисобланадими?\nҲақли равишда ишдан бўшаганликни асосланг\nИшдан бўшатиш ҳақидаги буйруқда Меҳнат кодексининг моддасига ҳаволани кўрсатиш зарурми?\nБуйруқсиз иложи йўқ\nДекрет таътилига буйруқни расмийлаштириш зарурми?\nТажриба ёки маълумот: қайси бири муҳим?\nНомзод ЎзДЖТУни битирган («Таржима назарияси ва амалиёти» ихтисослиги бўйича бакалавр). Сўнгра ирригацияда «Атроф муҳитни муҳофаза қилиш (геоахборот тизимлари)» ихтисослиги бўйича магистратурани якунлаган. Аввалига 9 ой менежмент-стажёр лавозимида ишлаган. Меҳнат муҳофазаси ва техника хавфсизлиги бўйича таълим олгандан кейин 3 йилга гувоҳнома олган, бу даврда заводда ММ ва ТХ бўйича мутахассис лавозимида ишлаган, яхши тажрибага эга. Бироқ ММ бўйича мутахассиснинг олий техник маълумотга эга бўлиши талаб қилинади. Олий техник маълумотга эга бўлмаган номзодни ММ ва ТХ бўйича муҳандис лавозимига қабул қилиш мумкинми?\nДам олиш куни иш кунига тўғри келса\nХодим хорижий хизмат сафарида, унинг муддатига 4 та дам олиш куни – иккита шанба ва иккита якшанба куни киради. Ходим бу пайтда хорижий хизмат сафарида бўлса, дам олиш кунларига иш куни сифатида ҳақ тўлаш керакми?\n№08 21 февраль 2017\n№7 14 февраль 2017\n№06 7 февраль 2017\n№5 31 январь 2017\n№4 24 январь 2017


Билл Гейтс жамғармаси ЖССТни молиялаштириш миқдорини оширади – Газета.uz\nБилл Гейтс жамғармаси ЖССТни молиялаштириш миқдорини оширади\nBill & Melinda Gates Foundation Жаҳон соғлиқни сақлаш ташкилотини (ЖССТ) молиялаштириш миқдорини 250 миллион долларгача оширади. Бу маблағлар коронавирус пандемиясига қарши курашга йўналтирилади.\n16 апрель 2020, 14:11 Коронавирус Жаҳон\nBill & Melinda Gates Foundation Жаҳон соғлиқни сақлаш ташкилотини (ЖССТ) молиялаштириш миқдорини 250 миллион АҚШ долларигача оширади. Бу ҳақда жамғарманинг расмий сайтида маълум қилинди.\n«Бу ноёб ҳолатдир ва биз бу ҳолатга кўмаклашишга қодирмиз. [Шу муносабат билан] бугун биз [ЖССТга] 150 миллион АҚШ доллари миқдорида қўшимча маблағ ажратилишини эълон қиламиз, бу бизнинг умумий мажбуриятимизни 250 миллион доллардан кўпроққа етказади», дейилади хабарда.\nЖамғарма асосчиси Мелинда Гейтснинг айтишича, ЖССТ «ушбу пандемия билан кураша оладиган ташкилот». Шунинг учун ҳам бу маблағлар ЖССТга коронавирус пандемиясининг янги тарқалишини бартараф этиш, даволаш, вакциналар ва соғлиқни сақлаш тадбирларини ривожлантиришни жадаллаштириш учун йўналтирилишини маълум қилди.\nMicrosoft таъсисчиси миллиардер Билл Гейтс АҚШ президенти Дональд Трампнинг ЖССТни молиялаштиришни тўхтатиш ҳақидаги буйруғини қоралаб, бу қарорни «пандемия пайтида [қабул қилиш] мутлақо маъносиздир», дея Reuters агентлигига телефонда берган интервьюсида айтиб ўтди.\nBill & Melinda Gates Foundation Жаҳон соғлиқни сақлаш ташкилотининг АҚШдан кейин иккинчи йирик донори ҳисобланади. Мазкур эълонга қадар жамғарманинг молиялаштириш миқдори 100 млн долларни ташкил қилган.\nЭслатиб ўтамиз, 15 апрель куни АҚШ президенти Дональд Трамп ўз маъмуриятига Жаҳон соғлиқни сақлаш ташкилотини (ЖССТ) молиялаштиришни вақтинча тўхтатишни буюрганди. У ўз қарорини ЖССТ коронавирус ҳақида ўз вақтида маълумот бермагани ва ҳақиқатни дунё ҳамжамиятига етказмагани билан асослаган.\n«Газета.uz» 1 063\n02.06 Тошкент вилояти СЭОМ бош врачи ходимларини сўккани учун вазифасидан озод этилди